Kaikki uutiset | Game Reality\nUuden Xboxin julkistus ensi tiistaina\nMuistutuksena kaikille Xbox-konsoleiden faneille sekä muuten vain Microsoftin uutta Xboxia innolla odottaville: Uuden Xboxin (mikä sen nimi ikinä onkaan) julkistustilaisuus pidetään Seattlessa ensi viikon tiistaina (21.5) kello 20:00 Suomen aikaa. Xboxin julkistusta voi seurata netin kautta Xboxin virallisilla kotisivuilla täällä: http://www.xbox.com/fi-FI/hub Jäämme mielenkiinnolla odottamaan Microsoftin vastinetta Sonyn hiljattain julkistetulle Playstation 4 -pelikonsolille.\n18. Toukokuuta 2013\tKirjoittaja\nSuomen virallinen myydyimpien pelien lista (viikko 19)\nMyydyimpien pelien lista on jälleen saanut pientä uudistusta. Kärkipaikalla tosin majailee edelleen Sonyn tuorein Sly-peli -- jo seitsemättä viikkoa putkeen. (http://www.gamereality.org/arvostelut/playstation-3/sly-cooper-thieves-time)\nKärkisijoja kansoittavat tuttuun tapaan EA:n urheilupelit, mutta sekaan on eksynyt myös Telltalen The Walking Dead-episodisarjan retail-versio. Episodit julkaistiin alunperin kuukausittain: http://www.gamereality.org/reviews/list?find=walking+dead&op=\nViime viikon kakkossijalla ollut Dead Island -pelin jatko-osa on pudonnut listan pohjille ja paikan ovat vieneet yllä mainuttujen ohella listalle palannut Black Ops II. Alla koko lista:\n1. (1) SLY COOPER: THIEVES IN TIME\n2. (3) NHL 13\n3. (x) THE WALKING DEAD (Telltales-sarja)\n4. (4) FIFA 13\n5. (->) CALL OF DUTY: BLACK OPS II\n6. (7) BATTLEFIELD 3\n7. (2) DEAD ISLAND: RIPTIDE\n8. (9) GRAND THEFT AUTO IV\n9. (5) TOMB RAIDER\n10. (6) ANGRY BIRDS TRILOGY\n17. Toukokuuta 2013\tUutisen linkit\nGran Turismo 6 jouluksi\nSonyn juhlisti eilen 70 miljoonaa kappaletta myyneen Gran Turismo-pelisarjansa 15 vuotta kestänyttä taivalta ja ilmoitti samalla, että jo jouluna tultaisiin näkemään sarjan kuudes peli. Tässä vaiheessa puhe oli vain PS3-julkaisusta, mutta voisi kuvitella pelin ilmestyvän myös uudelle PS4-konsolillekin...\nGT6 käyttää uusittua pelimoottoria ja Gran Turismo®5-pelin kaikki autot ja radat ovat käytettävissä myös GT6-pelissä. Kun GT 5:n autot sekä GT 6:n uudet autot lasketaan yhteen, muodostu automääräksi noin 1200 autoa. Uusia ratojakin löytyy: "Ison-Britannian kuuluisa Silverstonen rata on vain yksi seitsemästä Gran Turismo 6 -pelin uudesta sijainnista. Yhteensä sijainteja on 33, joista on saatavilla 71 erilaista versiota. Täysin uusia sijainteja on 19. Uusia ratoja lisätään myös säännöllisesti verkosta ladattaviksi. Paranneltu rataeditori tarjoaa useita neliökilometrejä upeaa maisemaa, kuten huikean Andalusian maisemat."\nEnsimmäiset kuvakaappaukset löytyy muun muassa täältä: http://www.gtplanet.net/gran-turismo-6-revealed-trailer-screenshots-firs...\n16. Toukokuuta 2013\tUutisen linkit\nUutisen lähde: Gran Turismon viralliset kotisivut\nLisää Assassin’s Creed IV - Black Flag materiaalia\nAssassin’s Creed IV - Black Flagista on julkaistu uusi pelin ominaisuuksia esittelevä traileri, joka on nähtävissä alla:\nAssassin’s Creed IV - Black Flag kertoo nuoren brittimiehen, Edward Kenwayn tarinan. Edwardin seikkailunnälkäinen ja vaaroja janoava luonne vievät hänet Kuninkaallisen laivaston kaapparilaivoille. Kun sota isojen maiden välillä päättyy rauhansopimukseen, ajautuu Edward merirosvojen pariin. Samalla Edward huomaa joutuneensa ikiaikaisen temppeliritarien ja salamurhaajien sodan keskiöön."\nPeli sijoittuu ajallisesti 1700-luvun alkuun. Luvassa on laaja avoin maailma, joka sisältää reilut 50 navigoitavaa kohdetta. Niin ikään asevalikoima koostuu sekä salamurhaajien perinteisistä aseista että merirosvokauden aikalaisaseista. Mukana on tuttuja historiallisia hahmoja, kuten Mustaparta ja Charles Vane.\nPeli on ollut noin kaksi vuotta jo kehitettävänä ja sitä ovat työstäneet Ubisoft Montrealin lisäksi useampi muukin Ubisoftin studio.\nAssassin’s Creed IV Black Flag julkaistaan Xbox 360-, PlayStation 3- ja Nintendo Wii U -pelikonsoleille 31. lokakuuta 2013. PlayStation 4- ja PC-versioiden sekä muiden uuden sukupolvien pelikonsoliversioiden julkaisupäivät ilmoitetaan myöhemmin.\nPS3-versioon luvattu tunnin mittainen lisäpelattava koskee nyt myös PS4-versiota ja sen voi ladata PSN-verkosta julkaisun jälkeen ilmaiseksi.\nAlla vielä arvostelumme muista Assassin's Creed-sarjan peleistä:\nAssassin's Creed: http://www.gamereality.org/arvostelut/playstation-3/assassins-creed\nAssassin's Creed III: http://www.gamereality.org/arvostelut/playstation-3/assassins-creed-iii\nSuomen virallinen myydyimpien pelien lista (viikko 17)\nKatsauksessa on seitsemännentoista viikon pelilistaus ja Sonyn peli, Sly Cooper-pelisarjan tuorein osa pitää listan kärkipaikkaa hallussaan hienosti jo viidettä viikkoa putkeen. Uusia pelejä listalla ovat Dead Islandin jatko-osa Riptide sekä Capcomin loistavan Dragon's Dogma-pelin ominaisuuksiltaan sekä sisällöltään ehostetumpi versio, Dark Arisen. Paluun listalle tekee Activisionin Skylanders Giants, jonka edellä paikastaan vielä sinnittelevät sitkeästi Black Ops II, melko tuore BioShock - Infinite sekä uusin Tomb Raider-peli.\n2. (x) DEAD ISLAND: RIPTIDE\n4. (3) NHL 13\n6. (x) DRAGONS DOGMA: DARK ARISEN\n7. (4) BIOSHOCK INFINITE\n8. (8) TOMB RAIDER\n9. (7) CALL OF DUTY: BLACK OPS II\n10. (->) SKYLANDERS GIANTS\n03. Toukokuuta 2013\tUutisen linkit\nRayman Legendsistä uutta pelivideota\nUbisoftin kehittämästä Rayman Legends -tasoloikasta on julkaistu uutta videomateriaalia.\nItse pelihän on eräänlaista jatkoa vuoden takaiselle, erittäin pelattavalle Rayman Origins 2D-tasoloikalle. Pelattavuutensa osalta Legends näyttää varsin Origins-henkiseltä menolta ja meiningiltä, joten Rayman-fanit tuskin tulevat pettymään.\nRayman Legendsin piti alunperin ilmestyä WiiU-pelikonsolin kanssa samoihin aikoihin ja toimia yksinoikeudella julkaisupelinä, mutta kuinkas kävikään -- Ubisoft muutti suunnitelmia ja nyt peli julkaistaan 29. elokuuta ja WiiU:n ohella myös Xboxille sekä Playstationillekin.\nUbisoft on pudotellut pelistä tasaiseen tahtiin uutta videomateriaalia, jotta etenkään WiiU:n omistavat pelaajat eivät unohtaisi Rayman Legendsiä.\nAlla tuore pelivideo:\n03. Toukokuuta 2013\tKirjoittaja\nSuomen virallinen myydyimpien pelien lista (viikko 14)\nVirallinen lista on jälleen päivittynyt. Sonyn PS3:lle yksinoikeudella julkaistu Sly Cooper-peli pitää kärkisijaa jo toista viikkoa ja samaten tekee monialustapeli BioShock - Infinite (arvostelu: http://www.gamereality.org/arvostelut/xbox360/bioshock-infinite). Seuraavia sijoja hallussaan pitävät EA:n kestosuosikit. Listalle palaavia pelejä on kolme kappaletta, joista kenties yllättävin on GTA IV -- kenties mattimyöhäset haluavat pelata pelin vielä lävitses, ennen syksyllä julkaistavaa GTA V-peliä...\n2. (2) BIOSHOCK INFINITE\n3. (6) NHL 13\n4. (7) FIFA 13\n5. (5) CALL OF DUTY: BLACK OPS II\n6. (->) SKYLANDERS GIANTS\n7. (4) TOMB RAIDER\n8. (->) BATTLEFIELD 3\n9. (8) SIMCITY\n10. (->) GRAND THEFT AUTO IV\n12. Huhtikuuta 2013\tUutisen linkit\nUbisoftilta kasarihenkistä parodiaräiskintää *Uutispäivitys*\nUbisoft kiusoitteli aprillipäivän jälkeen varsin eriskummallisella pelillä sekä sen teaser-trailerilla, joka vaikutti olevan jonkinlainen parodia 80-luvun toimintaelokuvista. Far Cry 3: Blood Dragon sijoittuu "tulevaisuuteen", vuoteen 2007. Tarjolla on Terminator-elokuvan kaltaista musiikkia, kyborgeja, sekä kovaksi keitetty pelihahmo, kyberkommando kersantti Rex Power Colt, joka muistutti videon kuvassa kovasti ensimmäisen Terminator-elokuvan sankaria Kyle Reeseä (Michael Biehn).\nAlkaa kuitenkin nyt vahvasti näyttää siltä, että Far Cry 3: Blood Dragon -nimeä kantava projekti ei ollut mikään myöhäinen aprillipila, vaan ihan oikea juttu. Michael Biehn on varmistunut mieheksi hahmon takana ja pelissä tullaankin kuulemaan hänen ääntänsä. Pelistä on jo julkaistu kansikuvakin (linkki: http://www.abload.de/img/boxartlgwcpya.jpg) ja se tulee sen perusteeella löytymään julkaisunsa jälkeen ainakin Xbox Liven markkinapaikalta. Kyseessä lienee siis pienemmän budjetin ladattava peli, joka mitä ilmeisemmin käyttää hyväkseen Far Cry 3-pelin teknologiaa sekä pelattavuutta ja siitä pelin nimen etuliite. Juuri vuotanut varsin aidolta vaikuttava pelivideo on nähtävissä (ainakin toistaiseksi vielä) täällä: http://www.dailymotion.com/en/relevance/search/blood+dragon/1#video=xyv2lh\nKuvia ja pelin teaser-video löytyvät täältä: http://forums.xbox.com/xbox_forums/general_discussion/f/341/p/533468/247...\nPelin musiikista vastaavan Power Gloven kolme peliä varten luotua musiikkiraitaa löytyy täältä: https://soundcloud.com/powerglove -- varsin kasarihenkistä!\nUbisoft julkisti vihdoin virallisesti Blood Dragonin.\nPeli julkaistaan ladattavana pelinä 1. päivä ensi kuuta Xboxille, PS3:lle sekä PC:lle. Ainakin Steamissa pelin hinta tulee olemaan 14,99€ ja ennakkotilaajat saavat ostokseensa kaupan päälle myös Power Gloven tekemän soundtrackin. Konsoliversioiden hinta ei ole vielä tiedossa.\n09. Huhtikuuta 2013\tKirjoittaja\nGTA V:n kansikuva paljastettiin *Uutispäivitys*\nRockstar Games paljasti tulevan, paljon odotetun uuden Grand Theft Auto V -pelinsä virallisen kansikuvan. Täällä se on: http://www.rockstargames.com/newswire/article/49291/grand-theft-auto-v-o...\nKansi on varsin tuttu ja klassinen GTA-kansi, joka on jaettu useisiin "paloihin". Kannessa esiintyvät pelin päähenkilöt, tuntematon naishahmo sekä muun muassa helikopteri ja vesiskootteri, jotka varmasti ovat molemmat mahdollisia aktiviteetteja itse pelissäkin. GTA V julkaistaan 17.9.2013 ainakin Xbox 360 -konsolille, PS3:lle, PS4:lle sekä myös tulevalle Xboxille.\nGTA V:n maahantuoja 3HD Distribution tietää kertoa, että uudesta GTA:sta on nyt paljastettu myös lyhyt tuotekuvaus, joka vihdoin paljastaa hieman kuvia enemmän. "Los Santos on laajalle levittäytynyt auringon paahtama suurkaupunki täynnä elämäntapaguruja, pienen luokan tähtiä ja hiipuvia julkkiksia, joita kadehti aiemmin koko läntinen maailma."\nPelin hahmoista kuvaus kertoo seuraavaa:\n"Nyt he kamppailevat pysyäkseen pinnalla taloudellisen epävarmuuden ja tosi-TV:n aikakaudella. Kaaoksen keskellä kolme hyvin erilaista rikollista laatii juonia oman selviytymisensä ja menestyksensä eteen. "\n"Franklin, entinen katujen gangsteri etsii nyt todellisia tilaisuuksia ja isoja rahoja. Michael, vankilassa istunut ammattirikollinen, jonka eläkepäivät ovat osoittautuneet paljon vähemmän ruusuisiksi kuin hän oli toivonut. Trevor, väkivaltainen mielipuoli, jota vie eteenpäin mahdollisuus löytää edullista huumetta ja seuraava iso keikka."\nAntisankarikolmikon päätavoiteet pelissä kuulostavat melko tutulta GTA:lta:\n"Ryhmältä ovat vaihtoehdot loppumassa ja se riskeeraa kaiken sarjassa uskaliaita ja vaarallisia ryöstöjä, joka voisi taata porukalle kissanpäivät loppuelämäksi."\n03. Huhtikuuta 2013\tKirjoittaja\nSuomen virallinen myydyimpien pelien lista (viikko 12)\nTulevien pääsiäispyhien vuoksi poikkeuksellisesti jo tänään julkaistu tuorein Suomen myydyimpien pelien lista on jälleen mennyt osittain uusiksi. Kärkeen on noussut -- kenties odotetustikin -- vain Xboxille julkaistu uusin Gears Of War-sarjan peli. Samaan aikaan toinen yksinoikeuspeli, PS3:n uusin God Of War on syöksynyt listan toiseksi viimeiseksi. Muita isoja muutoksia on viime viikolla vielä ykkösenä ollut StarCraft II-lisäevy, joka on pudonnut viisi sijoitusta. Muut pelit ovat pitäneet kutakuinkin sijoituksensa ja Judgmentin ohella ainoa toinen uusi peli listalla on Monster Hunter 3 Ultimate.\n1. (x) GEARS OF WAR: JUDGMENT\n2. (3) SIMCITY\n3. (5) TOMB RAIDER\n4. (4) NHL 13\n5. (8) FIFA 13\n6. (1) STARCRAFT II: HEART OF THE SWARM\n7. (9) CALL OF DUTY: BLACK OPS II\n8. (6) SNIPER: GHOST WARRIOR 2\n9. (2) GOD OF WAR: ASCENSION\n10. (x) MONSTER HUNTER 3 ULTIMATE\nGame Realityn arvosteluita:\n- Gears Of War - Judgment: http://www.gamereality.org/arvostelut/xbox360/gears-war-judgment\n- Tomb Raider: http://www.gamereality.org/arvostelut/xbox360/tomb-raider\n28. Maaliskuuta 2013\tKirjoittaja\nDouble Fine Adventure on nyt Broken Age *päivitetty*\nTim Schaferin luotsaaman Double Finen Kickstarter-sivustolla alkunsa saanut ja huippurahoituksen kerännyt seikkailupeliprojekti on viimein saanut virallisen nimen. Noin vuosi sitten yli kolmen miljoonan dollarin lahjoitukset kerännyt ja siten vihreää valoa nähnyt point & click -seikkailupeli "Double Fine Adventure" kantaa nyt nimeä Broken Age.\nBroken Agelle on samalla myös avattu oma virallinen osoite (http://www.brokenagegame.com/), jossa on tällä hetkellä vain vähän tietoa pelin tarinasta sekä mahdollisuus ennakkotilata peli.\nViidentoista dollarin sijoitus takaa ladattavan pelin lisäksi pääsyn beta-testiin, kun taas 30:llä dollarilla mukaan sisältyy beta-testimahdollisuuden ohella pääsy tunnusten takana oleville "backer-foorumeille" sekä mahdollisuus katsoa Double Finen sekä 2Player Productionsin yhdessä tuottamia videoepisodeja pelin tekemisestä, jotka ovat todella laadukkaasti tehtyjä ja antavat mielenkiintoisen kurkistuksen Double Finen työntekijöiden sekä pelin tekemisen maailmaan näin ylipäätään -- huumorilla höystettynä. Mukana on niin haastatteluja, kuin konttorin ulkopuolistakin menoa ja meininkiä. Itse Broken Agen tarinasta kerrotaan tällä hetkellä vain sen verran, että pelissä ohjataan kahta eri hahmoa, poikaa ja tyttöä, jotka elävät kummatkin omaa elämäänsä rinnakkaisesti. Tyttö on joutumassa uhratuksi kylänsä toimesta, mutta päättää taistella kohtaloaan vastaan. Poika sen sijaan asustaa yksin avaruusaluksessa paapovan tekoälyäidin hoivissa, mutta haluaa itsenäistyä ja kokea seikkailuita. Tim Schafer oli LucasArtsin kulta-aikoina 90-luvulla mukana kehittämässä muun muassa Day Of The Tentacle-peliä, jossa pelaaja ohjasti useaa hahmoa eri aikakausina. Jää nähtäväksi onko Broken Agessa Day Of The Tentaclen vivahteita. Pelin julkaisuajankohdasta ei ole vielä tietoa, mutta alustat ovat Windows, Mac ja Linux. *Uutispäivitys*\nDouble Fine julkaisi tulevasta pelistään lyhyen teaser-trailerin:\n28. Maaliskuuta 2013\tUutisen linkit\nBroken Agen kotisivut\nThe Walking Dead-pelisarja alennuksessa Xboxilla sekä Playstationilla\nTelltale Games ilmoitti, että sen loistavia arvosanoja ja paljon ylistystä kerännyt viisiosainen point & click-episodisarja The Walking Dead on tällä hetkellä mukavassa alennuksessa. Xboxin markkinapaikalla alennukset kestävät 1.4 asti ja episodit 2-5 ovat viidenkymmenen prosentin alennuksessa, siinä missä ensimmäisen episodin saa ladata ilmaiseksi.\nPSN-verkossa alennuksen suuruus episodeissa 2-5 on sama kuin Xboxilla ja ensimmäinen episodi niin ikään ilmainen maistiainen. PSN-alennukset kestävät 3.4 asti. PSN-puolella alennuksessa on myös pelin season passi: -25% tavallisille käyttäjille, -60% PSN Plus-käyttäjille.\nThe Walking Dead-pelisarja perustuu samannimiseen sarjakuvaan, josta myös FOX TV:llä pyörivä hittisarja ammentaa aiheensa.\nArvostelumme kaikista The Walking Dead -peliepisodeista löytää täältä: http://www.gamereality.org/reviews/list?find=the+walking+dead&op=\n27. Maaliskuuta 2013\tKirjoittaja\nUusia kuvia viidennestä GTA-pelistä Rockstar Games julkaisi tänään tiedotteen, josta löytyy linkki Rockstar Gamesin sivuille. Linkin takaa löytyy tukku uusia kuvia kehitteillä olevasta GTA V -pelistä.\nUusin GTA näyttää muodostuvan erittäin nätiksi ja monimuotoiseksi peliksi. Kuvien perusteella tarjolla on sky divingiä, sukeltelua meren pohjassa sekä mieletöntä toimintaa muun muassa minigunin kera. GTA V:n tämänhetkinen julkaisupäivä on 17.9.2013 ja peli ilmestyy mitä todennäköisemmin Xbox 360:lle, PS3:lle, PC:lle sekä kenties seuraavan sukupolven konsoleillekin.\nLinkki kuviin: http://www.rockstargames.com/newswire/article/49181/sunsets-seas-skies-a...\nGame Realityn GTA IV-arvostelu: http://www.gamereality.org/arvostelut/xbox360/grand-theft-auto-iv\nBioShock - Infinite huomenna kauppoihin\nVuonna 2007 julkaistusta BioShock-pelistään tuoreimmin muistettu Irrational Games on saanut viimein valmiiksi paljon odotetun uuden pelinsä, BioShock - Infiniten. Infiniten tapahtumat sijoittuvat taivaissa leijuvaan kaupunkiin nimeltä Columbia. Ajallisesti uusi Bioshock sijoittuu vuoteen 1912, reilusti ennen kahden ensimmäisen BioShock-pelin tapahtumia, joissa sen sijaan seikkailtiin vedenalaisen kaupungin, Rapturen raunioissa.\nLähestyvän julkaisun kunniaksi julkaisutraileri alla:\nBioShock- ja BioShock 2 arvostelumme täällä: http://www.gamereality.org/arvostelut/xbox360/bioshock ja täällä: http://www.gamereality.org/arvostelut/xbox360/bioshock-2\n25. Maaliskuuta 2013\tKirjoittaja\nDuckTales HD kesällä\nCapcom ilmoitti, että se aikoo julkaista HD-version klassisesta DuckTales-pelistään, joka ilmestyi alunperin 8-bittiselle Nintendolle vuonna 1990.\nKaksiminuuttisen julkistustrailerin perusteella kyseessä on pääpiirteittäin remake-henkinen peli, joka sisältää kaikki alkuperäisen DuckTales-pelin maisemat, sekä sen pelattavuuden, jossa sankarina nähdään Roope-Ankka sekä hänen tuikitärkeäksi muodostuva kävelykeppinsä. Alkuperäisessä pelissä pelattavia tasoja oli viisi, joten voisi kuvitella uusioversion sisältävän saman verran pelattavaa.\nDuckTales HD julkaistaan joskus kesällä Xboxille, Playstation 3:lle sekä WiiU:lle netistä ladattavana versiona ja pelin kehittää Double Dragon-remakestaan tunnettu Wayforward. Capcom sen sijaan on aiemmin julkaissut HD-version muun muassa niin ikään 8-bittisen pelistään Bionic Commando sekä julkaissut kaksi 8-bittisen grafiikan ja pelattavuuden hengessä toteutettua MegaMan-peliä, joten nostalgisointi ei ole Capcomillekaan entuudestaan tuntematon käsite. Alla Ducktalesin julkistustraileri, sekä pelivideo alkuperäispelistä:\n24. Maaliskuuta 2013\tKirjoittaja\nSuomen virallinen myydyimpien pelien lista (viikko 11)\nTuorein myydyimpien pelien lista onkin mennyt tällä kertaa melkolailla mukavasti uusiksi. Ykköspaikan on napannut StarCraft II:n tuore lisälevy ja kakkospaikan erinomainen God Of War-pelisarjan esiosa, Ascension. Ongelmainen SimCity keikkuu edelleen listan kärkituntumassa yhdessä niin ikään EA:n julkaiseman NHL 13:n kanssa.\nViimekertainen ykkönen, Tomb Raider on saanut syöksyä viidennelle sijalle, mutta osaltaan tähän varmasti vaikuttaa kahden uuden, odotetun tulokkaan ilmaantuminen listalle. Toinen syöksyjä on The Sims 3:n tuorein lisälevy, joka vielä viimekerralla oli neljännellä paikalla.\n1. (x) STARCRAFT II: HEART OF THE SWARM\n2. (x) GOD OF WAR: ASCENSION\n3. (2) SIMCITY\n4. (5) NHL 13\n5. (1) TOMB RAIDER\n6. (x) SNIPER: GHOST WARRIOR 2\n7. (3) ANGRY BIRDS TRILOGY\n8. (9) FIFA 13\n9. (6) CALL OF DUTY: BLACK OPS II\n10. (4) THE SIMS 3: YLIOPISTOELÄMÄÄ\n22. Maaliskuuta 2013\tUutisen linkit\nGod Of War - Ascension -arvostelu\nEA tarjoaa lohduttavaa olkapäätä Sim Cityn faneille *päivitetty*\nEA ilmoitti lehdistötiedotteessaan, että se on omistautunut korjaamaan kaikki viat äskettäin julkaistusta viidennestä Sim City-pelistä. Julkaisussa kaikki meni pieleen, kun uusimman Sim Cityn pakottava tarve käyttää internet-yhteyttä pelaamisen onnistumiseksi tyssäsi pelin kaatuiluun, sekä ihmisten jonotteluun servereille, jotka olivat tupaten täynnä.\n"Emme osanneet varautua tällaiseen pelaajamäärään," kuittaa huolettomasti EA:n Lucy Bradshaw. Nyt servereiden kapasiteettia on puheiden mukaan lisätty 120 prosenttia.\nJotta fanit eivät pysyisi pidempään vihaisina EA:lle ja veisi rahojaan muualle, on EA lupautunut hyvittämään Sim Cityn julkaisusekoilut, mutta ei kuitenkaan poistamalla pelin jatkuvaa nettiyhteyden tarvetta. Sen sijaan tämän kuun 18. päivä kaikki Sim Cityn hankkineet pelaajat saavat ladata EA:n latauspalvelu Originista ilmaisen pelin. Lehdistötiedotteessa ei mainita kuitenkaan sitä, että kyseessä olisi mikä tahansa peli Originin valikoimista -- todennäköisesti tarjolla onkin muutama eri vaihtoehto, joista saa valita. Lehdistötiedotteessa muistetaan myös kahteen kertaan mainita, että Sim City on hieno peli.\nEA paljasti tänään mitkä pelit ovat ladattavissa ilmaiseksi välittömästi, alla lista: - Battlefield 3 (Standard Edition)\n- SimCity 4 Deluxe Edition Sentään kaikki EA:n tarjoamat ilmaiset pelit eivät ole vanhoja -- Dead Space 3 ja NFS: Most Wanted ovat melko tuoreita. Ehkä jopa hieman koomisena eleenä listassa tarjolla on myös seitsemän vuotta vanha Sim City 4, joka varmasti toimii paremmin kuin sarjan tuorein osa.\nHuomioitavan arvoista on se, että kyseinen ilmaisen pelin lataustarjous on voimassa vain 25. päivä asti, joten kannattaa pitää kiirettä mikäli jokin peleistä kiinnostaa. Kaikki ennen ensi viikon maanantaita uuden Sim City-pelin hankkineet Originin käyttäjät ovat niin ikään vielä oikeutettuja ilmaisen pelin lataukseen.\n18. Maaliskuuta 2013\tKirjoittaja\nSuomen virallinen myydyimpien pelien lista (viikko 10)\nTuorein Suomen myydyimpien pelien lista on jälleen täällä. Keulapaikan on ansaitusti ottanut uusi Tomb Raider peli (http://www.gamereality.org/arvostelut/xbox360/tomb-raider) ja kakkoseksi on noussut lukuisista bugeistaan ja julkaisuhetken ongelmistaan kärsinyt uusi kaupunginrakentelupeli Sim City.\nAngry Birds trilogia tekee ainoana pelinä paluun listalle. Uusia pelejä ovat Tomb Raiderin ja Sim Cityn ohella The Sims 3:n tuorein lisälevy. Edelliskerran listajohtajat Black Ops II, NHL 13 sekä Far Cry 3 ovat saaneet tyytyä alhaisempiin sijoituksiin uusien tulokkaiden saavuttua listalle. Alla koko lista:\n1. (x) TOMB RAIDER\n2. (x) SIMCITY\n3. (->) ANGRY BIRDS TRILOGY\n4. (x) THE SIMS 3: YLIOPISTOELÄMÄÄ\n5. (1) NHL 13\n6. (3) CALL OF DUTY: BLACK OPS II\n7. (2) CRYSIS 3\n8. (7) MG RISING: REVENGEANCE\n9. (5) FIFA 13\n10. (4) FAR CRY 3 FIGMAn julkaiseman listan tuottaa GfK.\n17. Maaliskuuta 2013\tKirjoittaja\nAge Of Empires II HD huhtikuussa\nPelistudioitaan ja pelejään PC-puolella lähes maanrakoon polkenut Microsoft yllätti kaikki kertomalla, että se julkaisee ehkäpä yhdestä kaikkien aikojen parhaasta keskiaikaisesta RTS-pelistä, vuonna 1999 alunperin julkaistusta Age Of Empires II:sta remastroidun HD-version huhtikuussa Steamin kautta.\n9.4 julkaistavan (5. päivä jos ennakkotilaa) Age Of Empires II HD:n voi tällä hetkellä ennakkotilata kymmenen prosentin alennuksella, jolloin hinnaksi muodostuu 17,09 euroa. Muutoin hinta tulee olemaan 18,99€.\nPelattavuudeltaan Age Of Empires II HD on varsin perinteinen strategiapeli, jossa kerätään resursseja, kootaan armeijaa, mutta hyvänä elementtinä voidaan myös rakentaa muureja ja muita oman valtakunnan puolustamiseksi. Age Of Empires II HD:n päätoimiset ominaisuudet ovat mutkaton toimivuus Windows XP, Vista, 7- ja 8-käyttöjärjestelmillä, minkä lisäksi peli tukee isoja nykypäivän resoluutioita sekä pitää sisällään moninpelin servereineen.\nLinkki pelin Steam-sivulle löytyy tästä: http://store.steampowered.com/app/221380/\nAlla pelistä julkaistu traileri:\nUbilta lisää Call Of Juarezia *päivitetty*\nUbisoft ilmoitti lyhyessä lehdistötiedotteessaan, että se aikoo julkaista uuden Call Of Juarez -pelin, mutta ei hätää epäonnistuneen Cartel-pelin jatkamisen sijaan sarja palaa juurilleen Villiin Länteen. Call of Juarez® Gunslinger näyttää siitä julkaistujen muutamien kuvien perusteella varsin klassiselta Call Of Juarezilta ja hyvä niin, sillä etenkin Call Of Juarez - Bound In Blood (http://www.gamereality.org/arvostelut/xbox360/call-juarez-bound-blood) oli varsin pelattava paukuttelupeli. Lehdistötiedote ei paljasta pelistä kamalan paljon mitään tarkkoja yksityiskohtia, muuta kuin, että pyssysankarina nähdään uusi hahmo, palkkionmetsästäjä Silas Greaves. Julkaisuajankohdaksi ilmoitetaan ensimmäisen vuosineljännes, joten pelin julkaisun ei luulisi olevan kovin kaukana. Pelialustoina tullaan näkemään Xbox Live Arcade, Sonyn PSN-verkko sekä mitä ilmeisemmin Ubisoftin omaa palvelua käyttävä digitaalinen latauspalvelu PC-versiota varten. Julkaisualustoista päätellen välttämättä kyseessä ei siis ole "kokoillan" pituinen Call Of Juarez, mutta onpahan tämäkin jotain. Julkaisua odotellessa on alla teaser-traileri katsottavaksi: *Uutispäivitys*\nUbisoft julkaisi tänään pelistä varsinaista pelikuvaa ja toimintaa sekä muutamia pääpahiksia paljastavan trailerin, jonka voi katsoa alla:\n14. Maaliskuuta 2013\tKirjoittaja\nGears Of War - Judgementista julkaisutraileri\nMicrosoft julkaisi uuden trailerin Gears Of War - Judgementin kovaa vauhtia lähestyvän julkaisupäivän kunniaksi. Peli julkaistaan Xboxille tämän kuun 22. päivä.\nGears Of War - Judgement on ensimmäinen peli sarjassa, jota ei ole kehittänyt Epic Games itse. Sen sijaan työ on annettu Epicin ostamalle People Can Fly -studiolle, jolla on aiempaa kokemusta GoW-sarjasta ensimmäisen pelin PC-käännöksen tekemisen parissa. Judgement sijoittuu ajallisesti aikaan ennen ensimmäistä peliä, eikä sen pääosassa siksi nähdä aiempien pelien kovapäisiä sankareita Marcus Fenixiä tai Dominic Santiagoa.\nMuutoin meno on kaiketi pysynyt kuitenkin ennallaan ja Locustit saavat jälleen kylmää kyytiä pelaajilta. Uutuutena peli pitää sisällään yhden uuden moninpelimuodon nimeltä "overrun".\nEdellisten Gears Of War-pelien arvostelumme löydät täältä: http://www.gamereality.org/reviews/list?find=gears+of+war&op=\n08. Maaliskuuta 2013\tKirjoittaja\nAssassin's Creed IV tekeillä *päivitetty*\nUbisoft kertoi tänään julkistavansa täydelliset tiedot sen tekeillä olevasta Assassin's Creed -pelisarjan neljännestä osasta nimeltä Black Flag ensi viikon maanantaina, 4. maaliskuuta.\nJotain kuitenkin jo tiedetään: Ubisoftin lähettämät kansiboxit paljastavat sen, että peli tullaan alustavasti näkemään PC:llä, Xboxilla, PS3:lla sekä WiiU-pelikonsolilla, joista PS3-versiossa tulee olemaan 60:n minuutin verran enemmän pelattavaa -- ainakin mitä kyseessä olevan version kannesta löytyvästä tekstistä voi päätellä.\nTeemaltaan sarjan neljäs osa tulee olemaan merirosvohenkinen ja ainakin ennakkoon kierrelleiden huhujen mukaan peli tulisi sijoittumaan 1700-luvulle.\nSinänsä ei ole mikään ihme, että Ubisoft on jo tekemässä jatkoa pelisarjalle, sillä aiemmat osat ovat olleet varsin laadukkaita pelejä ja myös myyneet hyvin.\nAlla muutama Game Realityn arvostelu:\nUbisoft julkaisi luvatusti kaikki tiedot sen paljastetusta uudesta Assassin's Creed-pelistään. "Assassin’s Creed IV Black Flag kertoo nuoren brittimiehen, Edward Kenwayn tarinan. Edwardin seikkailunnälkäinen ja vaaroja janoava luonne vievät hänet Kuninkaallisen laivaston kaapparilaivoille. Kun sota isojen maiden välillä päättyy rauhansopimukseen, ajautuu Edward merirosvojen pariin. Samalla Edward huomaa joutuneensa ikiaikaisen temppeliritarien ja salamurhaajien sodan keskiöön."\nPeli on ollut noin kaksi vuotta jo kehitettävänä ja sitä ovat työstäneet Ubisoft Montrealin lisäksi useampi muukin Ubisoftin studio. Assassin’s Creed IV Black Flag julkaistaan Xbox 360-, PlayStation 3- ja Nintendo Wii U -pelikonsoleille 31. lokakuuta 2013. PlayStation 4- ja PC-versioiden sekä muiden uuden sukupolvien pelikonsoliversioiden julkaisupäivät ilmoitetaan myöhemmin. PS3-versioon luvattu tunnin mittainen lisäpelattava koskee nyt myös PS4-versiota ja sen voi ladata PSN-verkosta julkaisun jälkeen ilmaiseksi.\n06. Maaliskuuta 2013\tUutisen linkit\nPois varjoista, kilpparit tulloo\nActivision ilmoitti, että se aikoo julkaista PC:lle, Xboxille sekä PS3:lle pelkästään netistä ladattavan pelin nimeltä Teenage Mutant Ninja Turtles™: Out of the Shadows, joka perustuu Nickelodenin tuoreimpaan Turtles-animaatiosarjaan.\nKuten moni aiempi Turtles-pelikin, myös Out of the Shadows on kolmannen persoonan mättöpeli, jota voi pelata yhdessä kavereiden kanssa ja omaksua Leonardon, Donatellon, Michelangelon ja Raphaelin roolit ja jossa piestään kasoittan Jalkaklaanin sotilaita. Tätä varten pelissä on komboihin perustuva tappelusysteemi.\nPelin sanotaan käyttävän hyväkseen "hyper-realistista 3D-tyyliä" grafiikan osalta, vaikka kuitenkin muutaman pelistä julkaistun kuvan perusteella (http://www.gamesradar.com/teenage-mutant-ninja-turtles-out-shadows/scree... ) peli näyttäisi varsin tavalliselta nykypeliltä.\nPelin kehittää Red Fly Studio, jolla on muutama PS2- Nintendo Wii- ja 3DS-käännös muutamasta pelistä ansiolistallaan.\nJulkaisuajankohdasta ei ole tällä hetkellä tietoa.\n06. Maaliskuuta 2013\tKirjoittaja\nIlmainen Live-viikonloppu lähestyy\nMicrosoft on päättänyt Bioshock: Infinite -pelin sponsoroimana tarjota ilmaisen Gold-tason Live-viikonlopun kaikille Xboxin käyttäjille. Virallista tiedotetta lainaten: "viikonlopun aikana koetaan unohtumattomia pelitapahtumia, kuten perjantaina 8.3. järjestettävä Rockstar Friday, jossa fanit voivat haastaa Rockstarin kehittäjät GTA IV: Episodes from Liberty Cityn, Max Payne 3:n, Red Dead Redemptionin ja Midnight Club: Los Angelesin moninpeleissä klo 14–19 välisenä aikana." Tarjolla on myös erikoisempaa moninpelikivaa pelien Halo 4, Call of Duty: Black Ops II, Borderlands 2, Tomb Raider, FIFA Ultimate Team, Forza Horizon, Far Cry 3 ja Assassin’s Creed III osalta. Perustason moninpelaaminen on tästä huolimatta kuitenkin ilmainen ihan kaikissa Xboxin peleissä, joissa serverit vielä ovat toiminnassa...\nMoninpelailun osalta on tarjolla muutakin mukavaa: "perjantain 8.3. ja sunnuntain 10.3. välisenä aikana fanit pääsevät kokemaan kotiviihteen hienoimpia innovaatioita. Voit hakea sisältöä televisiolla käyttämällä Kinectiä ja Bingiä sekä kokeilla Xbox Music Pass -tilauksen miljoonien kappaleiden suoratoistoa. Tällä hetkellä käytettävissä ovat lisäksi Netflix, Viaplay ja Headweb."\nMicrosoft kuitenkin haluaa samalla muistuttaa, että palvelut saattavat edellyttää muita tilauksia tai lisämaksuja. Esimerkiksi Kinect-toiminnot vaihtelevat ominaisuuden, tarjoajan ja alueen mukaan.\nIlmaista viikonloppua pääsee kokeilemaan, kunhan vain kirjautuu Xboxin Live-tilille sen työpöydän kautta.\n01. Maaliskuuta 2013\tUutisen linkit\nMetro - Last Lightin julkaisupäivä varmistui\nDeep Silver ilmoitti tänään julkaisupäivän Metro 2033-pelin jatko-osalle, Metro - Last Lightille. Uusin Metro-peli oli hiljattain mukana selvitystilaan ajautuneen THQ:n huutokaupassa mukana, josta Deep Silver lopulta noukki oikeudet Metroon itselleen.\nMetro - Last Light julkaistaan nyt näillä näkymin 14.5.2013 Xboxille, PS3:lle sekä PC:lle. Metro 2033-pelin jatko-osan tarinan on kynäillyt Metro-novellit luonut venäläinen kirjailija Dmitry Glukhovsky, jonka kirjoihin molemmat Metro-pelit vastaavasti perustuvat. Last Light sijoittuu juonellisesti vuoteen 2034 -- vuosi alkuperäispelin jälkeen, jossa ihmiset yrittävät edelleen kaikin keinoin selvitä ydintuhon jäljiltä raunioituneessa Moskovassa.\nMetro 2033 keräsi Game Realityn arvostelussa aikanaan neljä tähteä ja peli oli vahvan tunnelmansa kera varsin S.T.A.L.K.E.R. -henkinen räiskintäpeli, mutta\ntodella lineaarinen pelikokemuksena.\nMetro 2033 arvostelu: http://www.gamereality.org/arvostelut/pc/metro-2033\nSuomen virallinen myydyimpien pelien lista (viikko 7)\nTämänhetkinen tilanne Suomen myydyimpien pelien listalla ei ole suuria muutoksia tapahtunut uusien tulokkaiden osalta muuta kuin, että 26 vuotta vanhaan Aliens-elokuvaan kytkeytyvä Aliens - Colonial Marines on noussut listalle jopa kakkoseksi. Ottaen huomioon pelin laadukkuuden (arvostelumme täällä: http://www.gamereality.org/arvostelut/pc/aliens-colonial-marines ) voisi kuvitella, että peli ei kauaa listan kärjessä tule roikkumaan.\nMuilta osin muutokset ovat vähäisiä, jollei lasketa Dead Space 3-pelin viiden sijan syöksyä alaspäin.\nParivaljakot Far Cry 3 ja Battlefield 3 sekä GTA IV ja Skylanders Giants ovat vain vaihtaneet keskenään paikkaa. Listaa hallitsee tällä hetkellä selkeästi EA, neljällä listasijoituspelillään. NYT (Edellinen sijoitus), x = uusi, -> = paluu listalle\n1. (2) NHL 13\n2. (x) ALIENS: COLONIAL MARINES\n3. (3) CALL OF DUTY: BLACK OPS II\n4. (5) FAR CRY 3\n6. (1) DEAD SPACE 3\n7. (8) FIFA 13\n8. (6) SINGSTAR SUOMI HUIPUT\n9. (10) SKYLANDERS GIANTS\n10. (9) GRAND THEFT AUTO IV\n25. Helmikuuta 2013\tUutisen linkit\nBrutal Legend sittenkin myös PC:lle\nVuonna 2009 EA:n julkaisema ja Vivendi Univeral Gamesin (nyk. Activision-Blizzard) aikoinaan julkaisulistaltaan hylkäämä 3rd person toimintapeli, Brutal Legend, nähdään vihdoin ja viimein myös PC:lläkin, pelin kehittäjän Double Finen itsejulkaisemana.\nBrutal Legend on tällä hetkellä moninpelibetassa ja tullaan julkaisemaan muun muassa Stean-palvelun kautta ladattavana pelinä.\nPelin julkaisupäivä on 26. päivä kuluvaa kuuta, mutta jos pelin ennakotilaa nyt, sen saa itselleen alhaiseen 14,24 euron hintaan.\nNormaalihinta pelin ilmetyttyä on 18,99, eli Double Fine ei pyydä misään vaiheessa pelistä uuden täysihintaisen pelin summaa, joka on tottakai todella reilua noin neljä vuotta vanhasta pelistä.\nBrutal Legendissä seurataan Jack Blackin ääntelemää bändiroudaria Eddie Riggsiä, joka joutuu jollain ihmeen konstilla imaistuksi heavy metal-henkiseen heikossa jamassa olevaan maailmaan. Maailma on täynnä heavy metal-legendoja, kuten Ozzy Osbourne ja Lemmy Kilmister. Aseinaan pahoja headbangereita ja muita vastaan Eddiellä on muun muassa sähkökitaransa, sekä voimakas ja kliseinen jättikirves. Pelin kruunaa räjäyttävän hyvä ääniraita, josta löytyy heavy metal bändejä joka lähtöön. Muun muassa Anthrax, Cradle of Filth, Judas Priest, Megadeth, Mastodon, Slayer ja Testament täyttävät pelin musiikillisen äänimaailman. Linkki Steam-storeen: http://store.steampowered.com/app/225260/\nArvostelumme pelin Xbox 360-versiosta voi lukea täällä: http://www.gamereality.org/arvostelut/xbox360/brutal-legend\nAlla pelin PC-version julkaisuteaser:\n16. Helmikuuta 2013\tUutisen linkit\nSystem Shock 2 iskeytyi gog.comiin\nVuonna 1999 alunperin julkaistu, erittäin klassinen scifi-toimintaroolipeli System Shock 2 on vihdoin saatavilla nyt vanhojen pelien digitaalisessa latauspalvelussa, gog.comissa.\nSystem Shock 2 kustantaa 10 dollaria, eli päälle seitsemän euroa. Jos alkuperäinen pelilevy on hukkunut tai hajonnut, tai et ole koskaan peliä pelannut, nyt on oiva mahdollisuus! Gog.comin totuttuun tapaan peli on viritetty toimivaksi uusimmilla käyttöjärjestelmillä, mikä tarkoittaa sitä, että tämäkin vanha peli toimii nyt Windows XP, Vista, 7 sekä Windows 8 käyttöliittymissä.\nPelin kehitti aikoinaan Irrational Games, joka on sittemmin kehittänyt muun muassa alkuperäisen BioShock-pelin sekä kehittämässä sille jatkoa -- sarja joka on eräänlainen hengellinen seuraaja System Shock-peleille, vaikka BioShock kuuluukin pikemminkin steampunk-genreen scifin sijasta.\nPelin voi ostaa täältä: http://www.gog.com/gamecard/system_shock_2\n15. Helmikuuta 2013\tKirjoittaja\nUusi BioShock Infinite -traileri Tekeillä olevasta BioShock Infinite -pelistä on julkaistu uusi traileri, joka kantaa nimeä Columbia, a Modern Day Icarus? - Part 2.\nMystinen traileri puhuu leijuvan kaupungin, Columbian ohella mystisestä "Songbird" otuksesta ja koko traileri on muutenkin melko lailla mystinen. Ajallisesti uusi Bioshock sijoittuu vuoteen 1912, reilusti ennen kahden ensimmäisen BioShock-pelin tapahtumia.\nTraileri alla: Bioshock Infiniten tämänhetkinen julkaisupäivä on 26. päivä maaliskuuta.\nBioShock arvostelu täällä: http://www.gamereality.org/arvostelut/xbox360/bioshock (Xbox 360)\nBioShock 2 arvostelu: http://www.gamereality.org/arvostelut/xbox360/bioshock-2\nXbox 360 juhlii lukemiaan\nMicrosoft julkaisi tuoreet lukemat oman konsolinsa ympäriltä. Vuonna 2005 julkaistu Xbox 360 on tähän mennessä myynyt 76 miljoonaa kappaletta, mikä on erittäin hyvin siihen nähden, että alkuperäistä Xboxia myytiin maailmanlaajuisesti 24 miljoonaa, eli kolminkertaisesti vähemmän. Verrattaen vasta hiljattain myynnistä poistettu Playstation 2 pelikonsoli kerkesi myydä elinkaarensa aikana huikeat 153 miljoonaa konsolia.\nMuita lukemia, joita Microsoft tietää kertoa, ovat 24 miljoonaa myytyä Kinect-sensoria maailmanlaajuisesti tähän päivään mennessä, 46 miljoonaa jäsentä Livessä (15% kasvua viime vuoteen), minkä lisäksi keskimääräinen käyttäjä kuluttaa nykyään 87 tuntia kuukaudessa Xboxin parissa, joka on sekin kasvanut kymmenellä prosentilla viime vuoteen. Hienona saavutuksena Xbox 360 on myös ollut Yhdysvaltain myydyin konsoli nyt 24 peräkkäisen kuukauden ajan.\nPikkuhiljaa nykyisten konsoleiden elinkaari ja käyttöaste alkaa varmasti "vaarantua", sillä ainakin Sonyn kaavaillaan virallisesti julkistavan Playstation 4 -pelikonsolinsa 20. päivä kuluvaa kuuta. Microsoftin ei luulisi tulevan kovin kaukana perässä.\n13. Helmikuuta 2013\tUutisen linkit\nForza Horizonille saatavilla Jalopnik Car Pack Forza Horizon sai jälleen paketillisen uusia autoja -- tosin pääasiassa maksullisia sellaisia. Jalopnik Car Pack -nimeä käyttävä kuuden auton paketti pitää sisällään seuraavat autot:\n- 1991 Ferrari 512 TR0\n- 1966 Ford Country Squire (ilmainen maistiainen)\nKuudesta autosta yksi on ilmainen -- sen saa ladata kuka tahansa ilmaiseksi, vaikka ei 400:n MS-pisteen hintaista pakettia ostaisikaan. Season passin hankkineet pelaajat sen sijaan saavat ladata koko autopaketin ilmaisksi ja bonuksena 2010 Devon GTX vielä auton kaupan päälle.\nArvostelumme Forza Horizonista voi lukea täällä: http://www.gamereality.org/arvostelut/xbox360/forza-horizon\n07. Helmikuuta 2013\tUutisen linkit\nPlaystation 4 julki ensi kuussa ?\nSonyn virallinen Playstation blogi kiusoittelee Playstation-faneja lyhyellä, noin 40 sekunnin pituisella teaser-trailerilla, jossa sanotaan "näe tulevaisuus" ja Playstationin tavaramerkiksi muodostuneiden kolmion, ympyrän, neliön sekä X:n lenneltyä hetken ruudulla, mainitaan yksinkertaisesti lopuksi pelkkä päivämäärä: 20.2.2013.\nPelialalla ollaan jo pidemmän aikaa kohistu siitä, koska Microsoft ja Sony tulevat julkistamaan uudet seuraavan sukupolven konsolinsa. Tätä kirjoittaessa näiden kahden kilpailijan konsoleista Xbox 360 on ollut kauemmin markkinoilla -- jo reilut seitsemän vuotta. Alkaa siis olla pikkuhiljaa varmasti jo aika uusien konsoleiden...\nAiemmin, viime vuoden lopulla Nintendo otti pienen varaslähdön konsolikisassa ja julkisti oman uuden konsolinsa, WiiU:n, joka kuitenkin tuntuu ainakin toistaiseksi kamppailevan myyntinsä osalta. Osasyynä WiiU:n Wii-konsolia paljon heikompaan menestykseen lienee saatavilla olevien (täysin uusien) pelien vähyys, mutta myös se, että WiiU ei ole tehoiltaan puheiden ja tietojen mukaan kuin hieman tämänhetkistä Xboxia ja PS3:a nopeampi. Mitä ikinä Sony sitten hautookin, siitä saamme selvää ensi kuun puolivälin jälkeen. Alla vielä kyseinen teaser-video:\n01. Helmikuuta 2013\tUutisen linkit\nUutisen lähde: Playstation blog\nViidennen GTA:n julkaisupäivää lykättiin\nRockstar Games tietää kertoa, että paljon odotetun Grand Theft Auto -pelisarjan viidettä osaa eli "GTA V:tä" joutuu vielä odottamaan tovin. Pelin piti alunperin olla julkaisukunnossa nyt tulevana keväänä, mutta tänään julkaistun tiedotteen sanat kertovat pelin julkaisun siirtyneen syksylle -- tarkka julkaisupäivä on nyt 17.9.2013. Syyksi Rockstar ilmoittaa halun kiillottaa ja viimeistellä vielä hieman pidempään.\nOdotellessa voi lukea vaikkapa Game Realityn arvostelun GTA IV:stä tai sen ensimmäisestä lisäosasta alleolevista linkeistä:\nGTA IV: http://www.gamereality.org/arvostelut/xbox360/grand-theft-auto-iv\nGTA IV - The Lost And Damned: http://www.gamereality.org/arvostelut/xbox360/grand-theft-auto-iv-lost-a...\n31. Tammikuuta 2013\tUutisen linkit\nTHQ ajautui konkurssiin\nVuonna 1989 perustettu pelijulkaisija pisti melko odotetusti -- joskin ikävästi -- lapun luukulle taisteltuaan rahavaikeuksia vastaan pidemmän aikaa ja ajautui konkurssiin. THQ:n tallista ovat vuosien varrella julkaistu muun muassa Saint's Row, Stalker, Red Faction sekä WWE pelisarjat. Muita pelejä olivat muun muassa Company Of Heroes, Destroy All Humans! sekä molemmat Darksiders-pelit.\nKonkurssin myötä pidettiin huutokauppa, jossa THQ "pilkottiin" osiin ja sen omistamat pelisarjat ja osa studioista meni eniten tarjoaville. Koch Media (tunnetummin Deep Silver) onnistui huutamaan itselleen Red Faction peleistä tutun Volition studion, Saint's Rown sekä Metro-nimikkeet, joista jälkimmäiseen osana kuuluu myös tekeillä olevan Metro - Last Light pelin oikeudet.\nUbisoft sen sijaan tyytyi hieman vähempään ja huusi itselleen THQ:n Montrealin osaston sekä samalla sai julkaisuoikeudet peliin South Park: The Stick of Truth, jota THQ:n konkurssista huolimatta kehittää edelleen Obsidian.\nSega sen sijaan osti itselleen Relic Entertainmentin, joka muistetaan parhaiten Homeworld-avaruusstrategiapeleistään ja Crysis-peleistä tunnettu Crytek hankki Homefront-sotapelin oikeudet itselleen.\nYksi merkittivävimmistä seikoista päättyneessä, suljetussa huutokaupassa oli se, ettei kukaan tuntunut kiinnostuvan THQ:n Darksiders-pelisarjasta tai edes pelit kehittäneestä Vigil Gamesista. Myös WWE-lisenssin seuraava omistaja on edelleen hakusessa tätä kirjoittaessa.\n25. Tammikuuta 2013\tUutisen linkit\nSuomen virallinen myydyimpien pelien lista (viikko 2)\nFIGMAn virallisen listan tuoreimmassa painoksessa ei edelleenkään suuria uudistuksia nähdä. Neljän kärki on pysynyt samana ja viidennestä sijasta kamppailevat EA:n pelit vuorotellen, näemmä. Kaksi listalle palaajaa löytyy häntäpäästä ja ne pudottavat samalla Assassin's Creed III:n sekä uusimman Medal Of Honorin pois sijoituksilta. Lego - The Lord Of The Rings sen sijaan jatkaa hienosti sinnittelyään listan syrjässä kiinni.\n2. (2) NHL 13\n4. (4) FAR CRY 3\n6. (5) NEED FOR SPEED: MOST WANTED\n7. (7) SINGSTAR SUOMI HUIPUT\n8. (->) GRAN TURISMO 5\n9. (->) ANGRY BIRDS TRILOGY\n10. (8) LEGO LORD OF THE RINGS\n24. Tammikuuta 2013\tUutisen linkit\nSuomen virallinen myydyimpien pelien lista (viikko 1)\nUusi vuosi on saatu käyntiin myös FIGMA-listan puolella, mutta liikehdintä listalla on ollut lähes olematonta. Listasijoitukset ovat käytännössä pysyneet viime kerrasta lähes muuttumattomina:\nViiden kärki on pysynyt samana ja Battlefield 3 sekä uusin Singstar ovat vaihtaneet paikkaa. Toinen muutos on tuoreimman Medal Of Honorin ilmestyminen takaisin listalle sen pudottaessa Skylanders Giants -pelin listalta.\n3. (7) FIFA 13\n4. (6) FAR CRY 3\n5. (5) NEED FOR SPEED: MOST WANTED\n7. (6) SINGSTAR SUOMI HUIPUT\n8. (8) LEGO LORD OF THE RINGS\n9. (->) MEDAL OF HONOR: WARFIGHTER\n10. (9) ASSASSINS CREED III\n17. Tammikuuta 2013\tUutisen linkit\nIlmaisia Honda-autoja Forza Horizoniin\nMicrosoftin uusin (ja melko loistava) autopeli, Forza Horizon sai ilmaista lisäsisältöä. Honda Challenge Car Pack -nimeä kantava kolmen auton paketti pitää sisällään autot 2013 Civic Si Coupe, the 2012 HPD Rally Fit sekä 1986 Civic Si Coupe.\nAiemmin, viime vuoden joulukuussa Forza Horizon sai osakseen viiden auton kokoisen Rally expansion pack -DLC:n rallimestaruuskisoineen, jonka saa senkin Livestä, tosin rallista joutuu pulittamaan 1600 MS-pistettä.\nArvostelumme Forza Horizonista voit lukea täällä: http://www.gamereality.org/arvostelut/xbox360/forza-horizon\nUutisen lähde: Autoblog\nSuomen virallinen myydyimpien pelien lista (viikko 52)\nVuorossa on viime vuoden viimeinen listakatsaus, ennen kuin siirrymmekin jo tarkastelemaan vaihtunutta vuotta 2013. Kovia muutoksia listalla ei ole. Muun muassa listan kolme viimeistä peliä ovat säilyttäneet kaikki sijansa, eikä kärjen tutumassakaan ole tapahtunut muutoksia kuin kahden pelin osalta. NHL 13 on noussut yhden pykälän nyt kakkoseksi ja tämän sisarussarja FIFA 13 on noussut seitsemänneltä sijalta kolmanneksi.\nSingstarin uusin versio alkaa ensimmäistä kertaa julkaisunsa jälkeen laskea sijoituksissa, mutta listan suurin yllättäjä kenties on tällä kertaa Battlefield 3, joka palaa pienen poissaolon jälkeen takaisin, seitsemännelle sijalle.\n6. (2) SINGSTAR SUOMI HUIPUT\n7. (->) BATTLEFIELD 3\n9. (9) ASSASSINS CREED III\n10. (10) SKYLANDERS GIANTS\n10. Tammikuuta 2013\tUutisen linkit\nLEGO Marvel Super Heroes tulee\nJuuri vähän aikaa sitten, viime vuoden lopulla kauppoihin saapui WB Gamesin julkaisema ja TT Gamesin kehittelemä tuorein LEGO-peli, LEGO The Lord Of The Rings, ilmoittaa WB Games lehdistötiedotteessaan uudesta LEGO-projektista nimeltä LEGO Marvel Super Heroes.\nLEGO Marvel Super Heroes on ensimmäinen LEGO-peli laatuaan, jossa nähdään iso kirjo Marvelin sarjakuvien sivuilta tuttuja supersankareita. Warner Brosin omistuksessa olevan DC Comicsin (joka omistaa myös WB Gamesin) sankareitahan on LEGO-peleissä nähty jo aiemmin muun muassa kahden Batman-pelim muodossa. Uusi peli tulee markkinoimaan kätevästi LEGOn uutta lelusarjaa, jossa Marvelin hahmoja niin ikään on.\nPelissä S.H.I.E.L.D.in johtaja Nick Fury kutsuu avukseen muun muassa sankarit Iron Manin, Hulkin, Thorin, Spider-Manin sekä Wolverinen taistelemaan Lokia ja Galactusta vastaan maailman pelastamiseksi. Perustason juonta siis.\nPelin kuluessa pelattavaksi avautuu noin sata erilaista Marvel-hahmoa, kuten Wolverine, Captain America, Hulk, Thor, Black Widow, Hawkeye, Deadpool, Loki ja Galactus. LEGO Marvel Super Heroes pitää sisällään erittäin toimivaksi muodostuneista aiemmista LEGO-peleistä tuttua tasopompintaa, puzzlenratkontaa sekä taistelukohtauksia.\nAlla muutamia aiemmin arvostelemiamme LEGO-pelejä:\nLEGO Batman 2: http://www.gamereality.org/arvostelut/xbox360/lego-batman-2-dc-super-heroes\nLEGO The Lord Of The Rings: http://www.gamereality.org/arvostelut/xbox360/lego-lord-rings\nLEGO Indiana Jones: http://www.gamereality.org/arvostelut/playstation-3/lego-indiana-jones-o...\nMikäli peli on yhtään samalla viivalla aiempien LEGO-pelien kanssa, on luvassa jälleen erittäin laadukas paketti viihdettä. Jäämme innolla odottamaan pelin syksylle kaavailtua julkaisua.\nSuomen virallinen myydyimpien pelien lista (viikko 51)\nFIGMAn ensimmäinen virallinen pelilista joulun ja uuden vuoden vaihtumisen jälkeen on saapunut, tosin se on vuoden 2012 viikolta 51, eli ei vielä tämän vuoden listauksia.\nKärjessä ovat edelleen samat pelit, mutta sijoitukset ovat hieman muuttuneet. Need For Speed sen sijaan on kaahannut itsensä viidenneksi ja melko loistava Far Cry 3 on pudonnut jo muutaman sijan alas. Listan viimeistä sijaa hallitsee pitkään listalla sekä listan kärjen tuntumassa pyörinyt Activisionin Skylanders Giants. Lista kokonaisuudessaan alla:\n1. (2) CALL OF DUTY: BLACK OPS II\n2. (1) SINGSTAR SUOMI HUIPUT\n3. (3) NHL 13\n4. (5) ANGRY BIRDS TRILOGY\n5. (8) NEED FOR SPEED: MOST WANTED\n6. (4) FAR CRY 3\n7. (9) FIFA 13\n8. (7) LEGO LORD OF THE RINGS\n9. (10) ASSASSINS CREED III\n10. (6) SKYLANDERS GIANTS\n06. Tammikuuta 2013\tUutisen linkit\nSingstar - Suomihuiput arvostelu\nSteamissa pelejä alennetaan jälleen täydellä höyryllä -- nyt vuorossa ovat joulualennukset. Tällä hetkellä esimerkiksi aikarajan takana olevia alennuksia ovat loistava Mirror's Edge (2,49e), Uusin Hitman-peli, Hitman - Absolution hintaan 24,99e ja esimerkiksi Borderlands 2 on samanhintainen Hitmannin kanssa tällä hetkellä. Alkuperäisen Borderlands-pelin perusversio kustantaa sen sijaan vain 4,99 euroa. Uusin Deus Ex-peli (http://www.gamereality.org/arvostelut/pc/deus-ex-human-revolution) maksaa 4,74 euroa.\nMolemmat Monkey Island Special Editionin klassikkoseikkailut lähtevät nekin yhteispakettina vaivaiseen 3,74 euron hintaan -- kannattaa kuitenkin kiirehtiä, sillä kyseisen paketin tarjous on voimassa enään vajaat kaksi tuntia.\nSteamissa on toki paljon muitakin tarjouksia, joten käykääpä katsastamassa: http://store.steampowered.com/\n21. Joulukuuta 2012\tUutisen linkit\nUutisen lähde: Steam\nSuomen virallinen myydyimpien pelien lista (viikko 50)\nFIGMAn viimeinen virallinen myydyimpien pelien lista ennen jouluaattoa tuo hyvin vähän yllätyksiä mukanaan. Uusia tulokkaita listalla ei ole, eikä myöskään listalle palaavia pelejä, koska kaikki pelit ovat edelliseltä listalta tuttuja -- vain paikat ovat joidenkin osalta vaihtuneet. Tämä johtuu varmasti osittain siitä, että joulu on todellakin jo ovella ja suurimmat lahjahankintaryntäykset kauppoihin on jo tehty.\nKokonaista neljä peliä on pitänyt viimekertaan nähden oman sijoituksensa, eikä kärjen tuntumassakaan ole tapahtunut muutoksia. Kolmen myydyimmän pelin kärkiryhmä on edelleen sama.\n1. (2) SINGSTAR SUOMI HUIPUT\n2. (4) CALL OF DUTY: BLACK OPS II\n4. (1) FAR CRY 3\n5. (6) ANGRY BIRDS TRILOGY\n6. (5) SKYLANDERS GIANTS\n7. (7) LEGO LORD OF THE RINGS\n8. (9) NEED FOR SPEED: MOST WANTED\n9. (8) FIFA 13\n10. (10) ASSASSINS CREED III\nStar Trek - The Video Gamen laskeutumispäivämäärä tiedossa\nNamco Bandai Partners tietää kertoa virallisessa tiedotteessaan, että legendaariseen Star Trek -sarjaan pohjautuva peli, Star Trek - The Video Game tullaan julkaisemaan 26.4.2013.\nPeli ei perustu alkuperäiseen sarjaan, Next Generationiin tai edes valitettavasti edes viimeiseen(?) sarjaan, Enterpriseen, vaan sen sijaan miehistönä nähdään viimeisimmästä Star Trek -elokuvasta, sekä ensi vuonna teattereihin tulevasta Star Trek Into Darkness elokuvasta tuttu, nuorekas miehistö, jonka näyttelijät ovat kaikki noin kolmekymppisiä.\nPeli ei ole elokuvalisenssipeli siinä mielessä, että se ei noudattele Into Darkness -elokuvan juonta vaan tarjoilee oman juonikuvionsa. Luvassa on muun muassa co-op tuki Kirkin ja Spockin voimin. Ääninäyttelytyössä on ollut mukana koko oikea näyttelijäkaarti ensimmäisestä Star Trek-elokuvasta Pelin virallisilta sivuilta (http://www.startrekgame.com/intl/uk/gallery) löytyvistä kuvista päätellen voisi olettaa pelin olevan jonkin sortin Mass Effect -klooni Star Trekin vaatteissa. Pelin kehittää Digital Extremes, joka tunnetaan Unreal-teknologialla tehdyistä peleistään. Myös Mass Effect-pelisarja on käyttänyt UE-teknologiaa ja vastaavasti Star Trek - The Video Game näyttää aivan Mass Effectiltä...\nJäämme odottelemaan pelin ilmaantumista.\n20. Joulukuuta 2012\tUutisen linkit\nStar Trek -pelin sivut\nSuomen virallinen myydyimpien pelien lista (viikko 49)\nFIGMAn virallisella pelilistalla on tapahtunut vain pientä heilahtelua, mutta listalla olevat pelit ovat säilyneet melkolailla samoina. Listan kolme viimeistä peliä ovat takaisinpalaajia, mutta näin muuten kärjen tuntumassa on tapahtunut vain sijan, kahden muutoksia. Skylanders Giants on säilyttänyt oman sijansa viime kerralta ja Angry Birds Trilogy sekä Lego - The Lord Of The Rings ovat vain vaihtaneet paikkoja. Huipulle itsensä on lauleskellut Singstar-pelisarjan tuorein painos, jossa on tarjolla muun muassa Jesse Kaikurantaa sekä Chisua. NYT (Edellinen sijoitus), x = uusi, -> = paluu listalle\n2. (4) NHL 13\n6. (5) LEGO LORD OF THE RINGS\n7. (7) SKYLANDERS GIANTS\n8. (->) FIFA 13\n9. (->) NEED FOR SPEED: MOST WANTED\n10. (->) ASSASSINS CREED III\n17. Joulukuuta 2012\tUutisen linkit\nStreet Fighter x Mega Man ladattavana ilmaiseksi PC:lle\nCapcom juhlistaa klassisen tasohyppely-toimintahahmonsa, Mega Manin, 25-vuotissyntymäpäiviä ja julkaisi ilmaisen uuden Mega Man -pelin PC-pelaajien iloksi. Street Fighter x Mega Man muistuttaa klassisia 8-bittisen Nintendon Mega Man -pelejä, kuten Mega Man, Mega Man 2 ja Mega Man 3. Ensimmäinen Mega Man -peli julkaistiin vuonna 1987.\nStreet Fighter x Mega Man on muutaman fanin sekä Capcomin yhteistyössä syntynyt ilmaispeli, joka nimsensä mukaisesti heittää myös Capcomin Street Fighter-pelisarjan mukaan. Tämä ilmenee pelissä siten, että jokaisen tason loppupomot ovat Street Fighterista tuttuja tappelijoita, muokattuina 8-bittiseen ulkoasuun. Hieno ele Capcomilta ja toivonmukaan peli enteilisi samalla paluuta vanhan klassisen Mega Manin suuntaan. Pelin saa ladata Capcomin Mega Man-sivuilta, mutta tätä uutista kirjoittaessa sivuilla oli niin paljon käyttäjiä sekä lataajia, että pelin saaminen koneelle oli työn takana. Maltti on siis valttia. Pelin voi ladata tämän linkin takaa: http://www.capcom-unity.com/mega_man\nStreet Fighter x Mega Man lataussivu\nSuomen virallinen myydyimpien pelien lista (viikko 48)\nJälleen on aika katsastaa mitä uusi viikko tuo tullessaan -- eli toisin sanoen taas on listattu edellisen viikon myydyimmät pelit.\nUbisoftin paljon odotettu Far Cry 3 nousee odotetusti korkealle -- tällä kertaa suoraan kärkeen. Hyvänä kakkosena lauleskelee uusi suomalainen Singstar-peli ja kolmatta sijaa pitää listalla melko varmasti pitkään nähtävä Black Ops 2. Lego - The Lord Of The Rings sen sijaan on noussut avausviikkonsa jälkeen varovaisesti yhden sijan ja pudottanut osaltaan muun muassa Skylanders-peliä alemmaksi.\nFar Cry 3:n sekä Singstarin ohella listan kolmas uusi peli on Sonyn julkaisema, Ratchet & Clank -pelisarjan tuorein osa Q Force.\nNHL 13 on säilyttänyt oman sijansa, kun taas Rovion vihaiset linnut pitävät tiukasti kiinni listalla mukanaolemistestaan, vaikka putoavatkin.\n1. (x) FAR CRY 3\n2. (x) SINGSTAR SUOMI HUIPUT\n3. (1) CALL OF DUTY: BLACK OPS II\n5. (6) LEGO LORD OF THE RINGS\n6. (7) ANGRY BIRDS TRILOGY\n7. (9) SKYLANDERS GIANTS\n8. (x) RATCHET & CLANK: Q FORCE\n9. (5) ANGRY BIRDS: STAR WARS\n10. (8) NEED FOR SPEED: MOST WANTED\n07. Joulukuuta 2012\tUutisen linkit\nLego - The Lord Of The Rings arvostelu\nSingstar - Suomihuiput nyt kaupoissa\nSony ilmoitti, että sen Singstar-pelisarjan uusi suomalaisversio -- kaiken kaikkiaan sarjassaan kuudes -- Singstar - Suomihuiput on nyt saatavilla kaupoista. Tarjolla on 30 erilaista suomalaisartistien kappaletta (mukaanlukien kolme englanniksi laulettua). Genreistä ainakin iskelmä, pop ja rock ovat edustettuina, minkä lisäksi mukana on myös muutama kappale viime aikoina uutisissakin olleelta ja multiplatinaa myyneeltä artististilta, Chisulta.\nPelin koko biisilista alla: Anssi Kela - 1972\nDisco - Ketä sinä odotat?\nUusi Fantasia feat. Freeman - Liian myöhään Arvostelumme pelistä löytyy täältä: http://www.gamereality.org/arvostelut/playstation-3/singstar-suomihuiput\n28. Marraskuuta 2012\tUutisen linkit\nSuomen virallinen myydyimpien pelien lista (viikko 47)\nViime viikon myydyimmät pelit -listalta ei suuria ihmeitä tällä kertaa löydy. Edelliskerralta Black Ops 2 pitää edelleen ykkössijaa, kilpailija Medal Of Honorin puolustaessa viimeistä sijaansa. Uusia pelejä listalla ovat Hitman - Absolution, Angry Birds - Star Wars sekä Lego Lord Of The Rings, joista viimeksi mainittu hieman yllättäen jää niinkin alas kuin kuudennelle sijalle.\nJos verrataan tätä tulosta esimerkiksi Lego Batman 2:n kesäiseen myyntimenekkiin, on Lego Lord Of The Ringsin debyyttisijoittuminen listalla kovin vaisua.\nAlla koko lista: NYT (Edellinen sijoitus), x = uusi, -> = paluu listalle\n2. (x) HITMAN: ABSOLUTION\n3. (4) ASSASSINS CREED III\n5. (x) ANGRY BIRDS: STAR WARS\n6. (x) LEGO LORD OF THE RINGS\n7. (8) ANGRY BIRDS TRILOGY\n9. (5) SKYLANDERS GIANTS\n10. (10) MEDAL OF HONOR: WARFIGHTER\n27. Marraskuuta 2012\tUutisen linkit\nWii U:n julkaisu viikon päässä\nNintendon paljon puhuttu uusi pelikonsoli, Wii U julkaistaan vihdoin ensi viikolla, 30. päivä marraskuuta. Mukaan julkaisupäivään on osallistunut useampi pelijulkaisija Nintendon itsensä lisäksi ja niinpä julkaisua juhlitaan jopa 24 julkaisupelin voimin, joista osa tosin on lähes suoria porttauksia Xbox 360- ja PS3-versioistaan. Mielenkiintoisimpia julkaisupelejä ovat kenties uusi Super Mario Bros. sekä Ubisoftin ZombiU.\nAlla lista kaikista peleistä:\n23. Marraskuuta 2012\tUutisen linkit\nSuomen virallinen myydyimpien pelien lista (viikko 46)\nFIGMAn uusimmalla listalla pelijulkaisijat Ubisoft sekä Microsoft ovat nyt joutuneet kovaan puristukseen kahden jättiläisen, EA:n sekä Activision-Blizzardin väliin. Kaksi viimeksi mainittua julkaisijaa nimittäin ovat vallaneet koko listan itselleen kahta sijoitusta lukuun ottamatta.\nCall Of Duty-pelisarjan uusin osa pomppaa odotetusti suoraan kärkeen, samalla kun sen pahin kilpailija Medal Of Honor: Warfighterin syöksyy neljä sijaa ja suoraan listan viimeiseksi.\nKärjen tuntumaan hyppää myös EA:n lisälevy The Sims 3: Seasons, mutta varmasti jo ensi kerralla se putoaa useamman sijan.\nHalo 4 on pudonnut yllätyksellisesti viime kerran kärkipaikalta kuudennelle sijalle muun muassa Skylanders Giants -pelinkin taakse, joka taasen on säilyttänyt oman paikkansa varsin vahvasti.\n1. (x) CALL OF DUTY: BLACK OPS II\n2. (x) THE SIMS 3: SEASONS\n3. (4) NHL 13\n4. (2) ASSASSINS CREED III\n5. (5) SKYLANDERS GIANTS\n6. (1) HALO 4\n7. (7) FIFA 13\n8. (8) ANGRY BIRDS TRILOGY\n9. (3) NEED FOR SPEED: MOST WANTED\nSteamin halloween-alen jälkeen on hyvä juhlistaa PC-pelaamista syysalella. Steamissa on juuri tällä hetkellä käynnissä kuusipäiväiset alennuskekkerit, joiden aikana useita pelejä nähdään vaihtuvasti alennuksessa. Esimerkiksi tänään The Walking Dead -episodisarja maksaa vain 12,49e, XCOM - Enemy Unknown 33,49e ja muun muassa id Softwaren tuorein peli RAGE vain 4,99e.\nAlennukset kestävät 26. päivä saakka ja täyttä alennuslistaa voi selailla osoitteessa: http://store.steampowered.com/\n22. Marraskuuta 2012\tUutisen linkit\nJoulu lähestyy ja pelimarkkinat kuumenevat. Kahdesta uudesta pelistä -- jotka molemmat julkaistiin tänään -- Assassin's Creed III:n PC-versiosta, sekä Telltale Gamesin The Walking Dead -pelisarjan viidennestä ja ratkaisevasta episodista on molemmista nähtävillä nyt pelitrailerit. The Walking Dead pelisarja perustuu osittain telkkarissa FOX TV:llä tällä hetkellä pyörivään samannimiseen menestyksekkääseen zombiesarjaan.\nArvostelumme Assassin's Creed III:n PS3-versiosta voi lukea täältä: http://www.gamereality.org/arvostelut/playstation-3/assassins-creed-iii\nArvostelumme The Walking Dead pelisarjan aiemmista episodeista löydät kätevimmin täältä: http://www.gamereality.org/reviews/list?find=walking+dead&op=\nMainitut pelitrailerit alla:\nAssassin's Creed III: The Walking Dead - No Time:\nSuomen virallinen myydyimpien pelien lista (viikko 45)\nTuore pelilistaus Suomen myydyimmistä peleistä viikolta 45 on saatu koostetuksi. Jokseenkin yllätyksettömästi Halo 4 räiskii itsensä listan kärkipaikalle ja jättää viime viikon ykkösen, Assassin's Creed III:n hopeasijalle. Listalla seuraavat kolme sijoitusta ovat pysyneet muuttumattomina ja näiden sijojen jälkeen, sijalta kuusi löytyy viime viikon kakkonen Medal Of Honor: Warfighter. Kuin kiusatakseen EA:n sukeltavaa sotapelisarjaa, Activisionin Modern Warfare 3 on jälleen kerran noussut kummittelemaan listan viimeiselle sijalle. Listan loppupuolella keskenään kisaavat Rovion tuotokset Bad Piggies sekä Angry Birds Trilogy, joista ensinnä mainittu tosin on julkaistu vain PC:lle, kun taas vihaisten lintujen trilogian myyntiluvut on koostettu kolmelta eri alustalta. Tavallaan Bad Piggiesin voisikin siis jo julistaa voittajaksi näiden kahden välillä.\n1. (x) HALO 4\n2. (1) ASSASSINS CREED III\n3. (3) NEED FOR SPEED: MOST WANTED\n6. (2) MEDAL OF HONOR: WARFIGHTER\n7. (6) FIFA 13\n8. (7) ANGRY BIRDS TRILOGY\n9. (10) BAD PIGGIES\n10. (->) CALL OF DUTY: MODERN WARFARE 3\n17. Marraskuuta 2012\tUutisen linkit\nAssassin's Creed III arvostelu\nXbox Live täyttää vuosia\nMicrosoftin Xbox-pelikonsolin nettipalvelu, Xbox Live täytti pyöreät kymmenen vuotta tänään. Marc Whitten, Xbox LIVEn varapääjohtaja on erityisen tyytyväinen asiasta ja haluaa kiittää kaikkia 40:tä miljoonaa Xbox LIVE -käyttäjää mukanaolosta, joista osa on varmasti ollut mukana alusta asti.\nMicrosoft juhlistaa Xbox Liven syntympäiviä markkinapaikan pelialennuksilla, sekä yhdellä ilmaisella, Kinectiä käyttävällä arcadepelillä (Wreckateer), jonka lisäksi muutama peli on nyt tarjolla puoleen hintaan. Markkinapaikan alennuspeleistä eritoten Bastion on varsin mainio peli. Game Realityn arvostelu pelistä: http://www.gamereality.org/arvostelut/xbox360/bastion\nLisää tietoa alennuspeleistä, sekä ilmaispeli Wreckateristä täällä: http://www.xbox.com/fi-FI/live/anniversary\n15. Marraskuuta 2012\tUutisen linkit\nSuomen virallinen myydyimpien pelien lista (viikko 44)\nSuomen virallinen, myydyimpien pelien lista viikolta 44 tuo mukanaan kaksi uutta peliä, mutta muutoin lista on pysynyt melkolailla samana. Uusi Medal Of Honor sekä NHL 13 eivät juurikaan ole listalla liikkuneet, siinä missä Angry Birds Trilogy sekä Skylanders Giants ovat molemmat säilyttäneet omat sijansa.\nMicrosoftin Forza Horizon sen sijaan on kaahaillut jopa seitsemän sijaa alaspäin, joka on Forza-peliltä melko heikko suoritus. NYT (Edellinen sijoitus), x = uusi, -> = paluu listalle\n1. (x) ASSASSINS CREED III\n2. (1) MEDAL OF HONOR: WARFIGHTER\n3. (x) NEED FOR SPEED: MOST WANTED\n6. (4) FIFA 13\n7. (7) ANGRY BIRDS TRILOGY\n8. (9) DISHONORED\n9. (2) FORZA HORIZON\n10. (6) BAD PIGGIES\n14. Marraskuuta 2012\tUutisen linkit\nAssassin's Creed arvostelu\nGTA V:n kakkostraileri julkistettiin\nRockstar Gamesin kovasti odotettu ja ensi keväänä ilmestyvä GTA V sai vihdoin toisen pelitrailerinsa tänään.\nUudessa pelitrailerissa näytetään valoisaa Los Santosin (Los Angelesin) kaupunkia. Uuden GTA:n pääosassa nähdään tällä kertaa jopa kolme hahmoa, jotka mitä ilmeisemmin tutustuvat toisiinsa vasta pelin tapahtumien aikana.\nSe, että miten nämä kolme hahmoa ovat tarinan aikana pelattavissa jää nähtäväksi, mutta yksi juttu on melko varmaa: kaidalla polulla nämä pojat eivät tuttuun GTA-tyyliin kauaa pysy -- kuten traileristakin saattaa jo päätellä.\nTraileri 2 alla:\nGTA V:n kotisivut\nSuomen virallinen myydyimpien pelien lista (viikko 43)\nFIGMAn julkaisema ja GfK:n tuottama Suomen virallinen myydyimpien pelien lista näyttää tällä kertaa jälleen hieman uudelta.\nListalle on kivunnut neljä uutta julkaisua, joiden joukkoon lukeutuu suomalaisen, Angry Birds-pelistä tutun Rovion uusin, Bad Piggies. Muita ovat uusi Medal Of Honor, Forza Horizon, sekä ehkä hieman yllättäen Farming Simulator 2013 listan seitsemännellä sijalla.\nEA:n uusimmat FIFA- ja NHL-pelit pitävät edelleen kiinni sijoista kärjen tuntumassa. Viime viikon listalta pudonneita ovat Resident Evil 6, Borderlands 2 sekä Call Of Duty: Modern Warfare 3, jonka sijoituksen itselleen on kahminut kenties pelin pahin kilpailija, Battlefield 3.\n1. (x) MEDAL OF HONOR: WARFIGHTER\n2. (x) FORZA HORIZON\n3. (1) NHL 13\n4. (2) FIFA 13\n5. (3) SKYLANDERS GIANTS\n6. (x) BAD PIGGIES\n7. (5) ANGRY BIRDS TRILOGY\n8. (x) FARMING SIMULATOR 2013\n9. (4) DISHONORED\n10. (->) BATTLEFIELD 3\n04. Marraskuuta 2012\tUutisen linkit\nGTA V tulee ensi keväänä\nVirallinen lehdistötiedote tietää kertoa, että Rockstar Gamesin hittipelisarja ja aikanaan kokonaisen peligenren (hiekkalaatikkopelit) luonut Grand Theft Auto saa viimein tuoreimman osansa, GTA V:n, ensi vuoden keväällä. Peli julkaistaan näillä näkymin vain Xbox 360:lle sekä PS3:lle -- voi toki olla, että PC-versio ilmoitetaan myöhemmin, kuten kävi GTA IV:n kanssa.\nKovin paljoa tietoja ei uudesta GTA:sta vielä ole tihkunut, kuin että peli sijoittuu Kaliforniaan, Los Santoksen (Los Angeles) kaupunkiin Nimi on mielikuvituksellinen samaan tapaan kuin esimerkiksi GTA IV:n Liberty City (New York). Jos mitään voi päätellä kahdesta edellisestä GTA-pelistä, niin ainakin pelimaailman koko ja autenttisuus tulevat huimaamaan päätä.\nPelin julkaisua odotellessa sen voi piakkoin tilata ennakkoon. Tiedotteen mukaan peliä voi alkaa ennakkotilata 5. päivä marraskuuta, eli ensi viikon maanantaista alkaen.\n31. Lokakuuta 2012\tUutisen linkit\nGTA: San Andreas-arvostelu\nSteamissa on alkanut paljon houkuttelevia tarjouksia sisällään pitävä alennuskampanja huomenna juhlittavaa Halloweenia kunnioittaakseen.\nKuten arvata saattaa, ovat alennuksessa tällä kertaa tavalla tai toisella pääasiassa kauhuteemaiset pelit. Mukana alennuksessa on paljon pikkupelejä, mutta myös isojakin nimikkeitä. Alla pientä listaa tunnetuimmista peleistä, sekä niiden alennetuista hinnoista:\nAlan Wake - 13,99e\nRage - 9,99e\nThe Darkness II - 13,49e\nDead Space 7,49e\nDead Island 9,99e\nsekä ehkä kaikkien aikojen pelottavin peli (onhan kohta Halloween) Amnesia - The Dark Descent hintaan 3,74e.\nKoko listan peleistä voi tsekata täällä: http://store.steampowered.com/sale/halloweensale_2012\n30. Lokakuuta 2012\tUutisen linkit\nSuomen virallinen myydyimpien pelien lista (viikko 42)\nFIGMAn julkaisema ja GfK:n tuottama Suomen virallinen myydimpien pelien lista on jälleen mennyt osittain uusiksi.\nTuoreimmassa listauksessa kärkipaikat ovat jälleen ottaneet haltuun EA:n tutut NHL- ja FIFA-pelisarjojen tuoreimmat tulokkaat ja ovat samalla pudottaneet Dishonoredia sekä XCOM: Enemy Unknownia alaspäin listalla.\nAinoina oman paikkansa listalla ovat säilyttäneet Borderlands 2 sekä Rovion Angry Birds Trilogy. WRC: FIA World Rally Championship 3 sen sijaan on noussut hienosti kolme sijaa ylöspäin.\nTämänkertainen ainoa palaaja listalle on vanha tuttu Modern Warfare 3.\nListalta pudonneet pelit ovat Pokemon Black Version 2. sekä Pokemon White Version 2.\n1. (3) NHL 13\n2. (4) FIFA 13\n3. (x) SKYLANDERS GIANTS\n4. (1) DISHONORED\n5. (5) ANGRY BIRDS TRILOGY\n6. (2) XCOM: ENEMY UNKNOWN\n7. (10) FIA WRC 3\n8. (7) RESIDENT EVIL 6\n9. (9) BORDERLANDS 2\n29. Lokakuuta 2012\tUutisen linkit\nAssassin's Creed III:n julkaisutraileri nähtävissä\nUbisoftin menestyksekkään Assassin's Creed-pelisarjan kolmannen osan, Assassin's Creed III:n julkaistutraileri on nyt nähtävissä.\nPeli sijoittuu ajallisesti 1700-luvun Pohjois-Amerikkaan, jossa sota brittien sekä kolmentoista amerikkalaisen siirtokunnan välillä on leimahtamassa täysiin uomiinsa. Pelaajan ohjastama, täysin uusi hahmo on briteistä ja intiaaneista syntynyttä jälkikasvua, uusi salamurhaaja. Tiedossa on laajoja maisemia, tutkittavia kyliä, kartoittamatonta luontoa sekä vaarallisia villieläimiä, sekä muun muassa verisiä taisteluita brittisotilaita vastaan. Mausteena toimivat uusi pelimoottori sekä laajennetu asearsenaali, johon kuuluvat esimerkiksi jouset, pistooli sekä tomahawk-kirves.\nAssassin's Creed III:n trailerin voi katsoa alla olevasta linkistä:\n24. Lokakuuta 2012\tUutisen linkit\nUutisen lähde: Beefjack\nSuomen virallinen myydyimpien pelien lista (viikko 41)\nFIGMAn julkaisema ja GfK:n tuottama Suomen virallinen pelilista on jälleen päivitetty.\nLoppuvuosi ja joulumarkkinat lähestyvät kovaa tahtia ja sen huomaa. Uusimmalle listalle mahtuu tällä kertaa kokonaiset viisi uutta tulokasta, joista kaksi on onnistunut ponkaisemaan suoraan ykköseksi ja kakkoseksi. Ehkä hieman yllätyksellisesti Pokémon Black and White -pelin jatko-osat Pokemon White Version 2 sekä Pokemon Black Version 2 ovat molemmat myös listan uutukaisia.\nListan viimeiselle sijalle onnistuu kurvailemaan Screamer-autopeleistään muistetun Milestonen virallinen rallipeli FIA: World Rally Championship 3.\nFIFA- ja NHL-pelisarjojen tuoreimmat osat sen sijaan ovat pysyneet melko hyvin kiinni kärkisijoissa, eikä vihaisten lintujen trilogiakaan ole pudonnut kuin yhden sijoituksen.\n1. (x) DISHONORED\n2. (x) XCOM: ENEMY UNKNOWN\n5. (4) ANGRY BIRDS TRILOGY\n6. (x) POKEMON BLACK VERSION 2\n7. (1) RESIDENT EVIL 6\n8. (x) POKEMON WHITE VERSION 2\n9. (6) BORDERLANDS 2\n10. (x) WRC: FIA WORLD RALLY CHAMPIONSHIP 3\nSuomen virallinen myydyimpien pelien lista (viikko 40)\nFIGMAn tuorein lista pitää sisällään kaksi uutta tulokasta, Resident Evil 6:n sekä 2K Sportsin uusimman koripalloilun NBA 2K13.\nSuuria notkahteluita ei ole nähtävissä näin muuten: NHL 13 ja Battlefield 3 säilyttävät omat sijansa viime kerralta, eikä FIFAkaan putoa kuin yhden sijan.\nViimekertainen yllättäjä Gran Turismo 5 on pudonnut kolme sijaa, kun taas Angry Birds -kokoelma jatkaa hidasta, mutta varmaa kohoamistaan konsolipelaajien sydämiin.\nEdellisen katsauksen aikana mainittu Lego Batman 2:n sitkeä taistelu listasijoituksistaan kymmenen parhaan sakissa voidaan viimein haudata, sillä nyt kyseinen peli on ensi kertaa pudonnut listalta heinäkuisen julkaisunsa jälkeen.\n1. (x) RESIDENT EVIL 6\n2. (1) FIFA 13\n5. (3) WoW: MISTS OF PANDARIA\n6. (4) BORDERLANDS 2\n7. (x) NBA 2K13\n9. (6) F1 2012\n10. (7) GRAN TURISMO 5\n12. Lokakuuta 2012\tUutisen linkit\nHalo 4:n julkaisutrailerin takana isoja nimiä\nMicrosoft ja Halo 4 -peliä kehittävä 343 Industries ilmoittivat tiedotteessaan, että ovat lyöneet hynttyyt yhteen kuulun ohjaajan David Fincherin (Fight Club) sekä erikoisefektimiehen Tim Millerin (The Girl with the Dragon Tattoo) kanssa Halo-pelisarjan uusinta osaa varten nähtävää julkaisutraileria varten. Toisin kuin voisi luulla, trailerin ohjaajana toimii Miller ja tuottajan pallilla istuu Fincher. Kaksikon avulla olisi tarkoitus luoda trailerin avulla tunnerikas katsaus Halon sankarin, Master Chiefin taakse.\nKyseinen kaksiminuuttinen traileri näkee ensi-esityksensä talk show -ohjelmassa "Late Night with Jimmy Fallon" 18. päivä lokakuuta. Ohjelman jälkeen traileri on nähtävissä muun muassa Xboxin youtube-kanavalla. Jää nähtäväksi kuinka vaikuttavaa tasoa nämä kaksi Hollywood-miestä saavat Halo-trailerista aikaan -- budjettia trailerilla arvatenkin on ollut, mutta kuten muuan Tyler Durden aikoinaan sanoi, "sticking feathers up your butt does not make you a chicken." Jäämme mielenkiinnolla odottamaan trailerin vastaanottoa.\nHalo 4 ilmestyy kauppoihin 6. päivä marraskuuta.\n10. Lokakuuta 2012\tUutisen linkit\nHalo 3 -arvostelu\nHalo: ODST -arvostelu\nHalo: Reach -arvostelu\nSuomen virallinen myydyimpien pelien lista (viikko 39)\nFIGMAn tuorein lista tuo jälleen kerran mukanaan uusia pelejä: ykkös- ja kakkospaikan ovat vallanneet World Of Warcraftin lisäosa, Mists Of Pandaria, sekä jokavuotinen EA:n urheilupelisarjan tuorein osa, FIFA 13, jonka myötä myös vielä viime viikon listalla nähty FIFA 12 alkaa pikkuhiljaa varmasti väistymään tilastoista.\nViidennelle sijalle nousi suomalaisen Rovion Angry Birds-kokoelma, joka lennätti vihaiset linnut nyt myös konsoleille.\nViimeviikon ykkönen ja kakkonen, NHL 13 sekä Borderlands 2 ovat pudonneet sijoille 3. ja 4.\nBattlefield 3 on pudonnut sijoissa hieman enemmän, sijalle kahdeksan. Hieman yllättäen vuoden 2010 jouluna julkaistu Gran Turmismo 5 on tehnyt paluun listan sijalle seitsemän.\nSitkeä sissi, Lego Batman 2 sen sijaan löytyy edelleenkin listalta, tällä kertaa toiseksi viimeiseltä sijalta.\n1. (x) FIFA 13\n2. (x) WoW: MISTS OF PANDARIA\n4. (2) BORDERLANDS 2\n5. (x) ANGRY BIRDS TRILOGY\n6. (3) F1 2012\n7. (->) GRAN TURISMO 5\n8. (4) BATTLEFIELD 3\n9. (8) LEGO BATMAN 2 DC SUPERHEROES\n10. (9) CALL OF DUTY: BLACK OPS\n07. Lokakuuta 2012\tUutisen linkit\n"Cliffy B" jättää Epic Gamesin\nTämän päivän suurin uutinen lienee se, että pelialan pitkän linjan veteraani, Cliff Bleszinski jättää Epic Gamesin yhtiön virallisen tiedotteen mukaan, joka on luettavissa Epic Gamesin sivuilta täällä: http://epicgames.com/community/2012/10/cliff-bleszinski-departs-epic/\n"Olen tehnyt tätä teini-ikäisestä asti ja laskematta mukaan viime vuoden sapattivapaatani, olen työskennellyt alalla non-stoppina. Minä kirjaimelliesti kasvoin tämän alan parissa, kuten Mikellä on tapana sanoa. Ja nyt kun olen kasvanut aikuiseksi, on tullut aika tuikitarpeelliselle tauolle." Näin kommentoi lähtöään itse Bleszinski.\nCliff Bleszinski, eli "Cliffy B" on ollut töissä Epicillä sen perustamisesta asti, joka tapahtui kaksikymmentä vuotta sitten ja nähnyt tänä aikana pelitalon kasvavan suuriin mittoihin ja muuttuvan Epic Megagamesista pelkäksi Epic Gamesiksi samalla, kun yhtiön ensimmäisessä, mutta hyvin bugisessa FPS-pelissä nimeltä Unreal käytetty pelimoottoriteknologia pikkuhiljaa kehittyi kehittymistään, valtasi pelialan ja jopa ohitti aiemmin erittäin suositun Id Softwaren vastaavat pelimoottoriteknologiat pelikehittäjien keskuudessa. Unreal Engine ja sen eri versiot ovatkin tänä päivänä pelialan suosituin ja yleisin kehitysalusta monen eri peligenren parissa.\nEpic Gamesin ansiolistaan kuuluvat pelit, kuten Unreal, Unreal Tournament -sarja, sekä Gears Of War -trilogia, unohtamatta myöskään Epicin pinnalle nostanutta Jazz The Jackrabbit tasohyppelypeliä, joiden kaikkien parissa Cliffy B on työskennellyt.\n04. Lokakuuta 2012\tUutisen linkit\nSuomen virallinen myydyimpien pelien lista (viikko 38)\nFIGMAn uusin lista tuo mukanaan muutaman uuden listatulokkaan: Borderlands 2 sekä F1 2012 ovat molemmat kivunneet viime viikon myydyimpien pelien listalle, mutta nähtäväksi jää kestääkö listamenestys pelien julkaisuviikkoa pidempään. NHL 13 sen sijaan pitää kiinni omasta sijoituksestaan hanakasti, siinä missä LONDON 2012 sekä FIFA 12 (tuhannennen kerran) ovat nousseet takaisin listalle.\nPitkään, julkaisustaan asti listalla hienosti sinnitellyt LEGO BATMAN 2: DC SUPER HEROES sen sijaan on nyt pudonnut kahdeksanneksi ja onkin mielenkiintoista nähdä löytyykö Lego Batman 2:ta enää ensi viikolla julkaistavan, kuluvan viikon myydyimpien listalta.\n1. (1) NHL 13\n2. (x) BORDERLANDS 2\n3. (x) F1 2012\n4. (5) BATTLEFIELD 3\n5. (2) GUILD WARS 2\n6. (3) THE SIMS 3: SUPERNATURAL\n7. (->) LONDON 2012\n8. (4) LEGO BATMAN 2: DC SUPER HEROES\n9. (8) CALL OF DUTY: BLACK OPS\n10. (->) FIFA 12\n28. Syyskuuta 2012\tKirjoittaja\nLisää suomalaista Singstaria tulossa\nSony ilmoitti tänään lehdistötiedotteessaan, että suomalaispainotteiset Singstar-laulupelit ovat saamassa seuraa uudesta pelistä. Aiempien suomisingstarien, kuten Suomihitit, Suomipop sekä Suomisuosikit rinnalle saapuu seuraavaksi Singstar SuomiHuiput nimen saanut peli. Sen kappalesisällöstä löytyy muun muassa seuraavien artistien seuraavia kappaleita:\nApulanta -\tZombeja!\nKaiken kaikkiaan pelistä löytyy (vain) 30 uutta kappaletta laulettavaksi, mutta lisää voi toki ladata SingStore-verkkokaupasta, jossa valikoimaa on tarjolla yli 2500:n kappaleen verran.\nPeli julkaistaan kauppoihin 21. marraskuuta.\n28. Syyskuuta 2012\tUutisen linkit\nSleeping Dogsille lisää sisältöä\nSquare Enix ilmoitti, että ihan mukavasti ilmestyessään myynyt avoimen pelimaailman erittäin mukaansa tempaava toimintapeli Sleeping Dogs (Game Realityn arvostelu: http://www.gamereality.org/arvostelut/xbox360/sleeping-dogs) tulee saamaan lisäsisältöä DLC-pakettien muodossa, koska Square haluaa juhlistaa pelin avauskuukautta. Ensi kuussa pelille julkaistaan DLC:n muodossa eri hintaiset Tactical Soldier Pack, SWAT pack, Street Racer Pack sekä ensimmäinen tarinavetoinen lisäpaketti. Todennäköisesti tarinavetoisessa lisäosassa nähdään jälleen pääosassa peruspelin peitehommissa työskentelevä poliisi Wei Shen.\nMuista edellä mainituista paketeista sen sijaan on jo julkaistu ihan kunnolliset kuvaukset. Tactical Soldier tuo mukanaan kadulla tapahtuvia taisteluita pelin tehokkammailla aseella sekä rintapanssarilla varustettuna, Street Racer tuo mukanaan nipun uusia katukisoja ja SWAT-paketti pitää sisällään kaksikymmentä uutta poliisitehtävää.\nTarkemmat tiedot pelin tarinavetoisesta lisäosasta selviää ensi kuun 14. päivä New Yorkin Comic Con messuilla.\n22. Syyskuuta 2012\tUutisen linkit\nSleeping Dogs arvostelu\nSuomen virallinen myydyimpien pelien lista (viikko 37)\nFIGMA-lista on uudistunut. FIGMA ry:n julkaiseman lehdistötiedotteen mukaan lista tullaan tästä lähin julkaisemaan joka viikko, sen sijaan, että se julkaistaisiin joka toinen viikko kahden viikon ajalta.\nEnsimmäisen "uudistuneen" listan myötä sijoituksetkin ovat menneet melko lailla uusiksi. EA:n odotetun NHL 13-pelin julkaisu sekoitti odotettavasti pakkaa, pelin noustua kärkisijalle vieden Guild Wars 2:n paikan. NHL 12 sen sijaan viimein ymmärsi pudota -- ainakin hetkeksi -- pois listalta kummittelemasta.\nMuita uusia pelejä listalla ovat Sims 3 Supernatural, sekä Tekken Tag Tournament 2, jotka ovat nekin osaltaan sekoittaneet järjestyksiä. Battlefield 3 on tippunut huimat neljä sijoitusta, mutta Lego Batman 2 sekä Call Of Duty: Black Ops ovat pitäneet kynsin ja hampain sijoituksistaan ja molemmat pudonneet vain yhden pykälän.\nPaluun listalle tekivät New Super Mario Bros. 2 sekä Dead Island -- jälkimmäinen kenties siksi, että mattimyöhäset haluavat vielä kokea pelin ennen kuin sen ensi vuodeksi ilmoitettu jatko-osa, Dead Island - Riptide ilmestyy.\n1. (x) NHL 13\n2. (1) GUILD WARS 2\n3. (x) SIMS 3 SUPERNATURAL\n4. (3) LEGO BATMAN 2 DC SUPERHEROES\n5. (x) TEKKEN TAG TOURNAMENT 2\n6. (2) BATTLEFIELD 3\n7. (->) NEW SUPER MARIO BROS. 2\n8. (7) CALL OF DUTY: BLACK OPS\n9. (6) SKYLANDERS SPYRO'S ADVENTURE\n10. (->) DEAD ISLAND\n21. Syyskuuta 2012\tUutisen linkit\nBattlefield-pelisarja juhlii syntymäpäiviään\nElectronic Arts on päättänyt juhlistaa tänään (20.9.2012) tasan 10 vuotta täyttävää Battlefield-pelisarjaansa alentamalla kaikki myynnissä olevat Battlefield-nimikkeensä hintaan 9,99 euroa Origin-verkkokaupassansa. Alennukset ovat voimassa vain tänään, joten kannattaa pitää kiirettä. Lisätietoa ja listan kaikista peleistä voi käydä katsomassa täällä: http://store.origin.com/store/eaemea/fi_FI/DisplayCategoryProductListPag...\nHieman ironisesti alennuksessa ei kuitenkaan ole sarjan suursuosioon aikoinaan nostanutta, nimenomaan sen 10 vuotta tänä päivänä täyttävää Battlefield 1942-peliä saatika sen lisäosia -- ihan siitä syystä, että niitä ei enää saa mistään uutena.\n20. Syyskuuta 2012\tUutisen linkit\nGame Realityn Battlefield 1942-arvostelu\nPS3 pienenee entisestään\nSillä välin, kun Nintendolla jo valmistaudutaan pikku hiljaa marraskuun lopulla tapahtuvan Wii U-pelikonsolin julkaisiuun, ollaan Sonylla valmiita päästämään vapaaksi uusi, entistä pienempi Playstation 3 -pelikonsoli. Uudesta PS3-pelikonsolista julkaistaan kaksi eri versiota: - 500Gt:n kovalevyllä varustettu malli\n- 12Gt:n flashmuisti malli\nPS3:n 500Gt malli saapuu kauppoihin 28. syyskuuta ja 12Gt:n versio tulee myyntiin 12. lokakuuta. Eurooppalaisia hieman syrjitään Amerikkaan nähden, sillä 12Gt:n flash-muistiversiota Amerikassa vastaa uuden konsolin julkaisussa 250 Gt:n kovalevyllinen malli, jota ei siis Euroopassa tulla näkemään.\n500Gt mallina hinta tulee todennäköisesti olemaan hyvin pitkälti 299 €, siinä missä 12Gt-version ostaja pääsee noin 70 euroa halvemmalla, kokonaiskustannuksen ollessa 229 €. Konsoli tulee olemaan saatavilla mustana sekä valkoisena, mutta valkoinen väri tulee olemaan saatavilla vasta marraskuun jälkeen.\nItse konsolista sen verran, että Sony sanoo lehdistötiedotteessaan koko sisäisen arkkitehtuurin menneen uusiksi. Konsolin paino on tämän ansiosta pudonnut yli puolella (verrattuna siihen ihan ensimmäiseen, fat-versioon) ja noin 25% verrattuna tämänhetkiseen, Slim-versioon. Uudessa versiossa myös levyjen asettaminen konsoliin on muuttunut. Enää niitä ei tungeta edestäkäsin konsolin "aukkoon", vaan sen sijaan, levyt asetetaan konsoliin päältäkäsin, aivan ensimmäisen Playstation-konsolin tapaan.\nHuomioitavan arvoista on se, että mikäli haluaa tämän uusimman "slimslim-version" asettaa pystyasentoon, on hankittava noin viidentoista euron arvoinen, myyntiin tuleva konsolijalusta laitteen tueksi.\n19. Syyskuuta 2012\tUutisen linkit\nWii U -pelikonsoli Eurooppaan vuoden lopulla\nNintendo tietää kertoa, että yhtiön uusin pelikonsoli, Wii U julkaistaan Euroopassa viimein 30. marraskuuta.\nKonsolista ilmestyy markkinoille kaksi eri versiota:\n- Wii U Basic: sisältää valkoisen, 8GB:n sisäisellä muistilla varustetun Wii U -pelikonsolin sekä valkoisen Wii U GamePad -peliohjaimen.\nWii U Premium: sisältää mustan Wii U -pelikonsolin ja mustan Wii U GamePad -ohjaimen, ja pelikonsolin 32GB sisäistä muistia tarjoaa enemmän tilaa ladattavalle digitaaliselle sisällölle. Mukana tulee myös jalusta Wii U GamePad -ohjaimelle sekä itse konsolille, lataustelakka Wii U Gamepad -ohjaimelle, ohjaimentunnistin sekä Nintendo Land -peli. Wii U Premium versio sisältää lisäksi Nintendo Network Premium -palkitsemisohjelman, jonka avulla käyttäjät voivat kerätä pisteitä Nintendo eShop -kauppasovelluksessa tehdyistä digitaalisista ostoksistaan. Tämä etu on arvoltaan noin 10% alkuperäisten Nintendo eShop -kauppasovelluksen kautta ladattavien pelien hinnoista, ja tätä hintaetua on mahdollista hyödyntää tulevissa ostoksissa, kun on kerännyt vähintään 500 pistettä.\nMolemmissa versioissa konsolista tulee mukana HDMI-kaapeli sekä virtalähteet pelikonsolia ja Wii U GamePad -ohjainta varten.\nEntäpä sitten julkaisun aikaan saavatilla olevat pelit ? Sehän on se tärkein totta kai.\nIkävä kyllä heti saatavilla olevia pelejä tulee olemaan vain yksitoista kappaletta, jotka ovat listattuna alla:\nListan peleistä kolme viimeksi mainittua on saatavilla ainoastaan digitaalisena versiona Nintendon eShopista.\nLähellä julkaistupäivää (mutta ei julkaisupäivänä) tulee olemaan saatavilla myös useita muita pelejä, joita ovat muun muassa 007 Legends, Disney Epic Mickey 2: The Power of Two, TEKKEN TAG TOURNAMENT™2 Wii U Edition, NINJA GAIDEN 3: Razor’s Edge, SiNG PARTY, Aliens: Colonial Marines, Batman: Arkham City Armoured Edition, Lego City: Undercover ja Assassin's Creed 3. Kaiken kaikkiaan lähellä Nintendon uuden konsolin julkaisupäivää on julkaistaviksi luvattu 31 pelinimikettä, joka ei ole lainkaan paha määrä, mutta kysymys vain kuuluu kuinka lähellä (tai kaukana) Wii U:n julkaisua nämä muut pelit lopulta nähdään.\nSuomen virallinen myydyimpien pelien lista (viikot 35-36)\nTämänkertainen FIGMA-lista alkaa jälleen näyttää vanhalta itseltään, kun listalle paluun ovat jälleen tehneet Skylanders - Spyro's adventure, NHL 12, Lego Star Wars III: Clone Wars sekä ensimmäistä kertaa paluun tehnyt Microsoftin ajosimulaatio Forza Motorsport 4.\nGuild Wars 2 pitää sitkeästi kiinni ykkössijastaan, mutta sitä hiillostamaan ovat listalla jälleen noussut pelit, kuten Battlefield 3 ja FIFA 12.\nGame Realityn arvostelussa 4½ tähteä kerännyt Sleeping Dogs sen sijaan on sukeltanut huimat kahdeksan sijaa viime kerrasta.\n1. (1) Guild Wars 2\n2. (3) Battlefield 3\n3. (5) Lego Batman 2: DC Super Heroes\n4. (9) FIFA 12\n5. (->) NHL 12\n6. (7) Call Of Duty Black Ops\n7. (->) Skylanders - Spyro's adventure\n8. (->) Forza Motorsport 4\n9. (->) Lego Star Wars III: Clone Wars\n10. (2) Sleeping Dogs\n11. Syyskuuta 2012\tUutisen linkit\nF1 2012 pelin demo saatavilla\nCodemastersin virallisesta F1-pelisarjan tuoreimmasta pelistä, F1 2012:sta on nyt saatavilla demo Xboxille sekä PC:lle, PS3-demon ilmestyessä verkkoon huomenna.\nPelistä on nähtävissä pelitraileri muun muassa täällä: http://www.formula1-game.com/uk/\nHieman harmillisesti, vaikka traileri makealta näyttääkin, siitä ei lainkaan selviä onko F1 2012-pelin myötä mukaan viimein tulleet kunnolliset moottorivauriot ja muut satunnaiset viat.\nArvostelumme pelin 2011 versiosta voi lukea täällä: http://www.gamereality.org/arvostelut/xbox360/f1-2011\nja 2010 versiosta täällä: http://www.gamereality.org/arvostelut/pc/f1-201\nGame Realityn arvostelussa vuoden 2010 versio sai neljä tähteä ja 2011-painos hieman heikommin, 3½ tähteä.\nKokeilimme pelistä julkaistua demoa Xboxilla. Pelin demossa kokeiltavina ovat pelin uudet pelimuodot Young Driver Test ja Season Challenge. Demonkaan perusteella ei ikävä kyllä saa minkäänlaista kuvaa siitä, onko tekoälyä paranneltu (tekevätkö tekoälykuskit inhimillisiä ajovirheitä) ja onko pelissä kunnollisia moottorivaurioita ynnä muita.\nPeli näyttää hyvältä kaikin puolin, mutta Young Driver Test on käytännössä tutoriaali ja Season Challengessakaan vaurionmallinnus ei ole käytettävissä, ainakaan demossa. Kerromme mietteistämme tarkemmin pelin ilmestyttyä, kuluvan kuun 21. päivänä.\n11. Syyskuuta 2012\tKirjoittaja\nSuomen virallinen myydyimpien pelien lista (viikot 33-34)\nUusia pelejä! FIGMA ry:n ylläpitämälle Suomen viralliselle kaikki pelialustat kattavalle pelilistalle on pitkästä aikaa ilmestynyt hienosti neljä uutta nousijaa.\nLego Batman 2: DC Super Heroes sen sijaan on pysynyt niin ikään hienosti mukana kymmenen parhaan sakissa jo monen viikon ajan yhdessä kestosuosikki Battlefield 3:n sekä yhden Call Of Duty-pelin kanssa, joka tuntuu olevan vuoroviikoin joko Black Ops tai Modern Warfare 3.\nAinoana palaajana listalla nähdään jälleen kerran FIFA 12. Ainoa yhden pelialustan peli on uusi nousija 3DS:lle julkaistu nelospaikan saavuttanut New Super Mario Bros. 2.\n1. (x) Guild Wars 2\n2. (x) Sleeping Dogs\n3. (1) Battlefield 3\n4. (x) New Super Mario Bros. 2\n5. (2) Lego Batman 2: DC Super Heroes\n6. (x) Darksiders II\n7. (4) Call Of Duty Black Ops\n8. (3) London 2012\n9. (->) FIFA 12\n10. (10) The Elder Scrolls V: Skyrim\n29. Elokuuta 2012\tUutisen linkit\nBattlefield 3 arvostelu\nJari Kurrista tulee yksi NHL 13-pelin legendoista\nLegendaarinen suomalaispelaaja Jari Kurri tulee päätymään EA:n NHL-pelisarjan uusimaan painokseen NHL 13-peliin. Viisinkertainen Stanley Cup voittaja sekä muun muassa 601 maalia NHL-urallaan tehnyt Kurri on totta kai luonnollisestikin yksi pelaaja, kun lätkäpelien legendoja mietitään.\n"Innostuin kun EA otti yhteyttä ja pyysi mukaan konsolipeliin. En osannut odottaa mitään tällaista", Jari Kurri kuvailee. "Tämä on hieno kunnianosoitus ja odotan innolla lätkäfanien vastaanottoa!" Näin iloitsi asiasta itse legenda.\nKurrin lisäksi NHL 13 Legendojen joukkoon liittyy uusina pelaajina Dominik Hasek, Doug Gilmour sekä kaksi naispelaajaa: Hayley Wickenheiser ja Angela Ruggiero. Jari Kurri nähdään NHL 13-pelissä Edmontonin ja Los Angelesin peliasuissa numerolla 17. Jostain syystä virallisessa lehdistötiedotteessa vielä mainitaan, että "Konsolipeli-Kurri ei ole erikseen ladattava lisä, vaan mukana varsinaisessa pelissä". Enemmän tai vähemmän kiistellyn DLC-sisällön kulta-aikana tällainenkin on toisaalta hyvä tuoda heti ilmi.\nJari Kurrilla ja muilla legendoilla pääsee pelaamaan muun muassa Hockey Ultimate Team ja Be a GM, Legends Teamia ja Be A Legend -pelimuotojen kautta.\nNHL 13 julkaistaan Suomessa 13. syyskuuta 2012. Alla pelin traileri.\nSuomen virallinen myydyimpien pelien lista (viikot 31-32)\nMyydyimpien pelien lista tuorein lista ei suuria yllätyksiä mukanaan tuo -- itse asiassa lähes jokainen peli on säilyttänyt paikkansa edelliskerrasta.\nBattlefield 3 on ottanut kärkipaikan takaisin kolme viikkoa kärjessä liihotelleelta Lego Batman-peliiltä.\nLontoon olympialaisten huumassa London 2012-peli onnistui hienosti ponkaisemaan kahdeksannelta paikalta pronssisijalle.\nMelkein kaikki muut pelit ovat joko säilyttäneet oman sijoituksensa tai joko nousseet pykälän tai pudonneet muutaman.\n1. (2) Battlefield 3\n3. (8) London 2012\n4. (4) Call Of Duty Black Ops\n5. (6) The Elder Scrolls V: Skyrim\n6. (3) Diablo III\n7. (9) Lego Star Wars III: Clone Wars\n8. (5) NHL 12\n9. (7) Max Payne 3\n10. (10) The Sims 3: Lemmikit\n14. Elokuuta 2012\tUutisen linkit\nLondon 2012 arvostelu\nPelaajat pääsevät pitkästä aikaa "ramboilemaan"\nBrittiläinen videopelien julkaisija Reef Entertainment ilmoitti hiljattain, että se aikoo tuoda markkinoille Sylvester Stallonen tähdittämiin Rambo-elokuviin perustuvan toimintapelin, joka kantaa jokseenkin mielikuvituksettomasti nimeä Rambo: The Videogame.\nPeli ammentaa sisältönsä kolmen ensimmäisen Rambo-elokuvan tapahtumista (nelosta ei siis mukana ole) ja mukaan on ympättyä ihan kaikkea Ramboista tuttua, kuten hiiviskelyä, ammuskelukohtauksia, tuhoamista, veitsen kanssa heilumista kuin myös suojasta ammuskelua (kenties tiedossa on Gears Of Wars tyyppistä pelattavaa?)\nPelin kehityksestä vastaa puolalainen ja melko tuntematon Teyon, jonka aiempaa käsialaa ovat olleet muun muassa sellaiset pelit, kuten Heavy Fire: Afghanistan, Hubert the Teddy Bear: Holiday Island sekä Blind Shot: Assassin's Confession...\nEnnen tätä tuoreinta, Teyonin Rambo-yritystä markkinoilla on nähty yhteensä kahdeksan Rambo-peliä, joista tuorein lienee Segan Rambo Arcade vuodelta 2008. Kyseessä oli käytännössä Virtua Copin pelattavuudella varustettu pelihalliammuskelu.\nJuurikaan muuta tietoa Rambo: The Videogamesta ei vielä ole saatavilla, mutta pelin virallisilla sivuilla (http://www.rambovideogame.com) voi käydä vilkuilemassa kolmea kuvakaappausta, sekä teaser traileria, joka tosin on vain lyhyt pätkä johon on koostettu videota kaikista kolmesta Rambo-elokuvasta, eikä lainkaan pelikuvaa.\nPeli on kehitteillä PC:lle sekä konsoleille, mutta mitään tietoa julkaisupäivästä ei vielä ole.\nPelin julkaisija on luvannut pelin olevan pelattavissa kahden päivän päästä alkavilla Gamescom 2012 messuilla. Ehkäpä messujen jälkeen pelistä heruu lisää tietoa, sekä kunnollista pelivideota. Jäämme odottamaan mielenkiinnolla (ja sormet ristissä).\nRambo-pelin viralliset sivut\nUutisen lähde: Blogomatic 3000\nGRID 2 julki\nCodemasters kertoi tänään lehdistötiedotteessa, että kaksi vuotta esituotannosa ollut -- ja monien hartaasti odottama -- autopeli, GRID 2 julkaistaan ensi vuonna Xbox 360:lle, PS3:lle, sekä PC:lle.\nGRID 2 on seuraaja Codemastersin vuonna 2008 julkaistulle Race Driver: GRID pelille (arvostelu: http://www.gamereality.org/arvostelut/xbox360/race-driver-grid). Race Driver: GRID sen sijaan oli Codemastersin ensimmäinen autopeli, joka hylkäsi aikanaan käytetyn virallisen TOCA-lisenssin nimestään kokonaisuudessaan. "GRID 2:n" myötä nimi lyhenee entisestään. Osoitteessa http://www.gridgame.com/ on tarjolla lyhyt, renderöidyllä grafiikalla tehty lyhyt teaser-traileri, jonka lisäksi pelistä on lehdistötiedotteessa paljastettu muun muassa seuraavaa:\nKaikki kisat ajetaan kolmella mantereella, USAssa, Euroopassa sekä Aasiassa ja kokonaan uusia lokaatioita ovat ainakin Chicago ja Pariisi, joiden lisäksi mukana ovat esimerkiksi Abu Dhabi, Miami ja California. Tiedossa on jälleen kerran tiukkaa katu- ja rataajoa. Pohjanaan GRID 2 käyttää Codemasterin EGO-pelimoottorin tuoreinta kehitysversiota ja tuo samalla takaisin tutun ominaisuuden -- ajan taaksepäin kelaamisen mahdollistavan flashbackin. GRID 2:sta löytyy myös simulaation ja helpon ajettavuuden väliltä kultaisen keskitien ilmeisesti löytänyt "TrueFeel Handling System" -ominaisuus.\nMukana on myös RaceNet-ominaisuus, joka nähtiin ensi kerran Dirt - Showdown -pelissä kesäkuussa. RaceNet on eräänlainen onlineportaali, jonka kautta pelaaja voi tarkastella tilastojaan, palkintojaan sekä kisakumppaneitaan.\n08. Elokuuta 2012\tUutisen linkit\nGRID 2:n viralliset sivut\nRace Driver: GRID -arvostelu\nRise Of The Triad tekee paluun\nVuonna 1994 julkaistu klassikkoräiskintä Rise Of The Triad: Dark War saa jatkoa. Muun muassa Doomin, System Shockin ja Blake Stone: Planet Strike -pelien kanssa samana vuonna ilmestynyt Rise Of The Triadin (tai ROTTin) oli aikanaan tarkoitus olla suora jatko-osa Wolfenstein 3D:lle, mutta iD Softwaren nuorien ja kunnianhimoisten poikien lopetettua yhteistyön Apogeen kanssa ja vietyään Wolfensteinin mukaanaan, Rise Of The Triadista tulikin vain hengellinen seuraaja.\nRise Of The Triadissa pelaaja omaksui viidestä mahdollisesta pelattavasta hahmosta yhden roolin YK:n erikoisjoukoissa nimeltä HUNT, jonka tarkoitus oli soluttautua saarella sijaitsevan munaiseen luostariin, jossa majapaikkaansa piti paha-aikainen Oscurido-kultti.\nPelistä löytyi hulluja aseita, erilaisia ansoja pelaajan päänmenoksi sekä siihen aikaan nähden todella veristä väkivaltaa, jonka määrää sai ensi kertaa jopa säätää -- niin raaka peli oli. Nyt on vuosi 2012 ja jos jonkinlaiset klassikkopelit tekevät uutta tulemistaan muodossa tai toisessa olipa kyse sitten Kickstarter-projekteista tai muuten vain uudelleenlämmitetyistä projekteista julkaisijoiden taholta. Ei siis ole oikeastaan lainkaan yllättävää, että Rise Of The Triad on myös saamassa jatkoa.\nUuden pelin tulee julkaisemaan alkuperäisen tapaan edelleen olemassa oleva Apogee Software ja pelin kehityksestä vastaa pieni indieporukka, Interceptor Entertainment, joka ennen ROTT 2-projektia oli työstämässä ei-kaupallista versiota Duke Nukem 3D:stä kaikilla herkuilla. Duke Nukem 3D Reloaded on kuitenkin nyt ROTT 2:n myötä pistetty jäihin. Liekö tämä ihmekään.\nRise Of The Triad 2:n julkaisupäivää ei ole vielä ilmoitettu.\nAlkuperäistä Rise Of The Triadia pääsee kokeilemaan esimerkiksi GOG.comin kautta, josta pelin voi lunastaa itselleen ladattavana versiona vajaan viiden euron hintaan.\n05. Elokuuta 2012\tUutisen linkit\nUutisen lähde: Apogee Software\nRise Of The Triad: Dark War (GOG.com)\nSuomen virallinen myydyimpien pelien lista (viikot 27-28)\nFIGMA ry:n Suomen virallista myydyimpien pelien listaa on jälleen päivitetty, tulokset ovat alla:\n2. (2) Battlefield 3\n3. (4) NHL 12\n4. (8) Call Of Duty Black Ops\n5. (3) Diablo III\n6. (6) Tom Clancy's Ghost Recon Future Soldier\n7. (9) Mass Effect 3\n8. (7) The Ratchet & Clank Trilogy\n9. (5) Max Payne 3\n10. (->) The Elder Scrolls V: Skyrim\nLego Batman 2: DC Super Heroes jatkaa edelleen sitkeän hienosti ykkössijalla. Ainoana suurimpana nousijana nähdään tällä kertaa vanhempi peli, Call Of Duty Black Ops, siinä missä Max Payne 3 taas on pudonnut listalla neljä sijaa alaspäin.\nListalta kokonaan pudonnut peli on suhteellisen tuore julkaisu, ainoastaan Sonyn PS3:lle ilmestynyt The Ratchet & Clank Trilogy.\n23. Hein�kuuta 2012\tUutisen linkit\nUutisen lähde: FIGMA ry\nValve Softwaren luomassa, PC-peleille suunnatussa Steam-palvelussa on hiljattain alkanut kesäale. Tarjolla on tukuittain erilaisia pelejä ja isompia julkaisijakohtaisia useamman (parhaimmillaan kymmenien) pelien kokoelmia. Esimerkkinä Square Enix tarjoaa tällä hetkellä Steamissa kokoelmapakettia vajaan 50 euron hintaisena, joka normaalisti maksaisi, kaikki pelit erikseen ostettuna noin 120 euroa.\nMukana alessa on myös liuta yksittäisiäkin pelejä pilkkahintaan. Uutisen kirjoitushetkellä Ghost Recon - Advanced Warfighter lähtee hintaan 2,49 euroa. Osa tarjouksista on kuitenkin ajastettuja, joten tarjoukset ovat voimassa vain tietyn ajan. Edellä mainitsemaani peliä saa vajaalla kolmella eurolla vielä reilun tunnin ajan.\nSteamissa saa myös äänestää sitä, minkä yksittäisen pelin haluaisi seuraavaksi nähdä alennettuun hintaan. Alennusmyynnit jatkuvat aina 23.7 saakka ja alennuksessa olevat pelit kerkeävät vaihtumaan sitä päivää odotellessa useamman kerran, joten kannattaa pitää Steamia useasti silmällä.\n14. Hein�kuuta 2012\tUutisen linkit\nSteamin viralliset nettisivut\nSuomen virallinen myydyimpien pelien lista (viikot 25-26)\nKuluva kesä ei ole ollut tänä vuonna niitä kaikkein lämpimimpiä tai aurinkoisiakaan, joten pelaamiselle on (kenties) jäänyt enemmän aikaa.\nFIGMAn uusimman listan myötä tuore pelijulkaisu, LEGO Batman 2 on kivunnut listan kärkisijalle. Joskin luultavasti vain väliaikaisesti. Battlefield 3 on noussut takaisin kakkoseksi, mitä ilmeisemmin Battlefield 3:lle julkaistun Premium-palvelun myötä, joka löytyy listan sijalta 10.\nListan kolmas uusi peli on The Ratchet & Clank Trilogy, joka löysi tiensä sijalle 7.\nListalle palanneita pelejä ovat Call Of Duty Black Ops sekä Mass Effect 3 -- jälkimmäinen kenties siksi, että kuun lopulla julkaistaan monien fanien toivoma, ilmaiseksi tehty DLC-paketti, Extended Cut, joka lupaa parantaa pelin surkeaksi haukuttua ja pelaajien kaikkien kolmen pelin aikana tekemät valinnat huomiotta jättäneen lopetuksen.\nAlla lista kokonaisuudessaan: NYT (Edellinen sijoitus), x = uusi, -> = paluu listalle\n1. (x) Lego Batman 2: DC Super Heroes\n2. (6) Battlefield 3\n3. (1) Diablo III\n4. (3) NHL 12\n5. (2) Max Payne 3\n6. (8) Tom Clancy's Ghost Recon Future Soldier\n7. (x) The Ratchet & Clank Trilogy\n8. (->) Call Of Duty Black Ops\n9. (->) Mass Effect 3\n10. (x) Battlefield 3 Premium\n03. Hein�kuuta 2012\tUutisen linkit\nRadical Entertainment suljettiin\nPelijulkaisijajätti Activision-Blizzard on jälleen sulkenut yhden omistamista pelistudioistaan. Tällä kertaa leikkurin alle joutui vuonna 1991 perustettu vancouverilainen pelitalo Radical Entertainment.\nStudion alkuvuosien tuotoksiin kuuluvat muun muassa pelit Wayne's World, Beavis And Butt-Head sekä 8-bittiselle Nintendolle julkaistu The Terminator.\nPelitalon myöhempien vuosien tuotoksia olivat The Simpsons Road Rage, The Simpsons Hit & Run, kaksi Hulk-aiheista peliä, Scarface, Crash Bandicoot-pelisarjan kolme viimeisintä peliä, sekä Prototype, jonka huhtikuussa julkaistu ja melko hyvinkin myynyt jatko-osa jäi pelistudion viimeiseksi tuotokseksi. Ennen Radicalia sulkemispäätöksen ovat Activision-Blizzardillta saaneet Bizarre Studios, Underground Development, Luxoflux Studios sekä FreeStyle Games.\nOsa studion yhdeksästäkymmenestä työntekijästä on sulautettu muihin pesteihin julkaisijan muissa pelistudioissa.\n29. Kes�kuuta 2012\tUutisen linkit\nUutisen lähde: Eurogamer\nFIGMA ry:n toiminnanjohtaja, Thomas Westerberg:\n"Pelialen ajankohdaksi on jälleen valittu hyväksi havaitut juhannuksen jälkeiset viikot. Tuolloin\nmonilla kuluttajilla on sekä aikaa ostosten tekoon että myös pelien pelaamisen. Pelialessa on tarjolla pelejä laidasta laitaan ja suosikkipelejään saa nyt todella edullisesti. Kannattaakin olla heti ajoissa liikkeellä, niin saa varmasti haluamansa tuotteet".\nValtakunnallisessa pelialessa mukana ovat ALSO, AMO, Electronic Arts, Microsoft, Namco Bandai, Nordisk Film, PAN Vision ja Warner Bros. joten näiden tahojen julkaisemia ja/tai maahantuomia pelejä löytyy niistä kaupoista alennetuin hinnoin, jotka alennusmyynteihin osallistuvat.\nMukana pelialessa on muun muassa tavarataloja ja nettikauppoja ja alevalikoimat tulevat vaihtelemaan myymäläkohtaisesti.\nKaikki pelialen alaisuuteen tulevat pelit voi kokonaisuudessaan tsekata täältä: http://www.peliale.fi/\n20. Kes�kuuta 2012\tUutisen linkit\nSuomen virallinen myydyimpien pelien lista (viikot 23-24)\nSuomen virallinen pelilistaus on siis jälleen päivittynyt. Suuria muutoksia ei näin kesän alla ole nähtävissä, listan kolmen kärki on pysynyt järkkymättömänä Diablo III:n johtaessa edelleen listaa. Call of Duty: Modern Warfare 3 sen sijaan on jälleen alkanut kivuta pikkuhiljaa ylemmäs listalla.\nNYT (Edellinen sijoitus)\n1. (1) Diablo III\n2. (2) Max Payne 3\n3. (3) NHL 12\n4. (7) FIFA 12\n5. (9) Call of Duty: Modern Warfare 3\n6. (5) Battlefield 3\n8. (6) Tom Clancy's Ghost Recon Future Soldier\n9. (->) FIFA Street\n10. (8) Skylanders - Spyro's adventure\nAinoana pelinä paluun listalle on tehnyt Electronic Artsin palloilu FIFA Street, joka on anastanut Capcomin listalta pudonneen roolipelin, Dragon's Dogman paikan, joka edellisessä katsauksessa julkaisunsa myötä nousi jopa sijalle neljä.\n19. Kes�kuuta 2012\tUutisen linkit\nSavage Empire ja Martian Dreams ilmaiseksi GOG:sta\nRetropeleihin erikoistunut online-pelikauppa, Good Old Games, on lisännyt valikoimiinsa kaksi unohdettua klassikkoteosta, Worlds of Ultima: Savage Empiren sekä Ultima: Worlds of Adventure 2: Martian Dreamsin. Legendaarisen Ultima VIn koneistolla toteutetut spinoff-roolipelit saa haettua ilmaiseksi rekisteröitymällä GOG.com:n asiakkaaksi. Tarjous koskee myös jo aiemmin rekisteröityneitä käyttäjiä.\nMikäpä olisikaan parempaa, kuin tulla ammutuksi tykillä Marsiin Sigmund Freudin, Rasputinin, Marie Curien ja muiden viktoriaanisen ajan julkkisten kanssa!\n18. Kes�kuuta 2012\tUutisen linkit\nAuta Space Quest-pelisarjan luojia uuden projektin pariin\nErittäin likelle mennyt Two Guys From Andromeda -kaksikon Kickstarter-kampanja lopulta sai kuin saikin rahoituksensa noin 20 tuntia ennen H-hetkeä. Tätä kirjoittaessa rahaa on kertynyt pottiin jo lähes 505 000 dollaria, eikä loppua näy. Alkuperäinen uutinen:\nVielä on aikaa auttaa -- nimittäin Two Guys From Andromeda -nimistä parivaljakkoa, Scott Murphya ja Mark Crowea, jotka tunnetaan parhaiten legendaarisen Space Quest-seikkailupelisarjan luojina 80- ja 90-luvulta.\nMiehet ovat olleet noin 20 vuotta poissa pelialan valokeilasta ja nyt tarkoitus olisi palata mielipuuhan pariin: parodiallisen scifi-seikkailemisen pariin uudella projektilla, joka kantaa nimeä SpaceVenture. Miehillä on ollut jo vajaan kuukauden käynnissä Kickstarter-kampanja, jolla yritetään kerätä aloitusrahat pelin luomista varten pelaajilta ja etenkin Space Quest-pelien faneilta. Aikaa tätä kirjoittaessa on vielä vajaa kaksi vuorokautta ja tarvittavasta minimipotista puuttuu noin 58 000 dollaria. Rahalaskuri matelee hitaasti, mutta varmasti kohti tavoitettaan -- kysymys kuitenkin, riittääkö jäjellä oleva aika ?\nMikäli projekti ei saa pyydettyä rahoitustaan, Kickstarter-kampanja peruuntuu ja keneltäkään ei veloiteta lahjoitettua rahasummaa. Rahaa saa lahjoittaa aina yhdestä dollarista 10 000 summiin saakka, mutta vain viidellätoista dollarilla ja siitä ylöspäin varmistaa itselleen ilmaisen ladattavan PC- tai Mac-version pelistä Steam-palvelun kautta.\nViidenkymmenen dollarin sijoituksella saakin sitten jo paljon muutakin, mukaanlukien ilmaisen ladattavan Space Quest trilogia-paketin (1-3 tai 4-6) osoitteesta gog.com.\nAndromedan pojat ovat kuluneen kampanjakuukauden aikana julkaisseet projektistaan muun muassa muutamia konseptikuvia, sekä eräänlaisen, erittäin varhaisen tason pelattavan yhden ruudun sisältävän demon houkuttelemaan uusia lahjoittajia. Kyseisen demon saa ladattua Chromen verkkokaupasta ja tarkoittaa myös sitä, että käyttäjän on asennettava Googlen Chrome-selain, jotta demoa voi pelata. Demo siis toimii selaimen kautta, mutta lopullisen pelin alustaa ei ole määritetty. Aikaisempia rahoituksensa turvanneita, isomman luokan Kickstarter-peliprojekteja ovat olleet muun muassa Carmageddon Reincarnation, Leisure Suit Larry, Double Fine Adventure, sekä Moebius.\n10. Kes�kuuta 2012\tUutisen linkit\nSuomen virallinen myydyimpien pelien lista (viikot 21-22)\nFIGMAn tuorein, virallisten myydyimpien pelien lista näyttää seuraavalta:\n4. (x) Dragon's Dogma\n6. (x) Tom Clancy's Ghost Recon Future Soldier\n7. (9) FIFA 12\n8. (RE) Skylanders - Spyro's adventure\n9. (7) Call of Duty: Modern Warfare 3\n10. (6) The Elder Scrolls V: Skyrim\nDiablo III pitää hallussaan kärkipaikkaa edelleen yhdessä Max Payne 3:n kanssa. Listalle uusina peleinä ovat hienosti nousseet Dragon's Dogma sekä Tom Clancy's Ghost Recon Future Soldier. Battlefield 3 sekä NHL 12 molemmat sen sijaan tuntuvat pitävän tiukasti kiinni kärkipuolen sijoituksistaan. Battlefield 3:n pahin kilpailija Call of Duty: Modern Warfare 3 jatkaa syöksyään.\n05. Kes�kuuta 2012\tUutisen linkit\nPsychonauts, Amnesia, Limbo ja Swords and Sworcery Humble Bundle V:ssä\nPelikansan vankkumatonta suosiota nauttiva hyväntekeväisyys-pelipaketti, Humble Indie Bundle on jälleen täällä. Maksa mitä jaksat -periaatteella toimivaan pakettiin kuuluvat Tim Schaferin klassikkotasohyppely, Psychonauts, mielenterveyden rajoja koettelva kauhuseikkailu, Amnesia - The Dark Descent sekä indie-klassikot LIMBO ja Superbrothers: Sword and Sworcery EP.\nPelit saa joko Linuxille, Windowsille tai OS X:lle ja vieläpä ilman DRM-kopiosuojauksia. Mukaan tulevan niin ikään pelien soundtrackit.\nKeskiarvon ylittäviä (kirjoitushetkellä noin $6,5) lahjoittajia palkitaan bonuspelillä, joka on tällä kertaa vaatimattomasti yksi vuoden 2011 kehutuimpia indie-julkaisuja, Bastion.\nTarjous on voimassa reilut pari viikkoa, kesäkuun 14. päivään saakka.\n31. Toukokuuta 2012\tUutisen linkit\nMax Payne 3:n virallinen julkaisutraileri nähtävissä\nMax Payne 3-pelin julkaisu alkaa olla ovella (18.5.2012) ja pelistä julkaistiinkin muutama päivä sitten loppu-odotuksen kunniaksi ensimmäinen osa lyhyestä sarjakuvakokonaisuudesta, jossa valotetaan muun muassa Max Paynen lapsuudentapahtumia. Linkki sarjakuva-uutiseemme löytyy sivun oikeasta laidasta.\nNyt Rockstar Games on lisäksi julkaissut tulevasta pelistään virallisen, toiminnantäyteisen julkaisutrailerin, joka on nähtävissä alapuolella:\n10. Toukokuuta 2012\tUutisen linkit\nMax Payne sarjiksen ensimmäinen osa luettavissa\nStarttirahaa kerääviä kampanjoita varten luotu Kickstarter-sivusto on jälleen saanut mukaan uusia mielenkiintoisia peliprojekteja -- vai pitäisikö sanoa, enemmän ja vähemmän yllätyksellisiä projekteja. Uusimpana kampanjana sivustolla on aloittanut edesmenneen seikkailupelitalo Sierran leivissä vielä 90-luvun puolivälissä työskennellyt parivaljakko Scott Murphy ja Mark Crowe, jotka kulkivat nimellä "The Two Guys from Andromeda". Jo jokin aika sitten uutisoimme kaksikon tekeillä olevasta peliprojektista "Spaceventuresta", jonka sanottiin olevan klassisen Space Quest -seikkailupelisarjan hengenheimolainen aina huumoriaan myöten. Jo silloin epäilimme tulevatko miehet kääntymään Kickstarterin puoleen ja niinhän siinä lopulta kävi. Tätä kirjoittaessa kampanja on saanut jo 1,358 tukijaa ja rahaa on kertynyt 72,871 dollaria 500,000:sta haetusta. Aikaa rahojen keräämiseen on jäljellä 33 päivää, joten ajan ei luulisi tätä menoa muodostuvan ongelmaksi. Toinen uusi Kickstarter-kampanja on Carmageddon Reincarnation, projekti joka ilmoitettiin tekeillä olevaksi jo viime vuonna, mutta joka ei ilmeisesti saanu tulta alleen, tai sitten Stainless päätti yksinkertaisesti hypätä Kickstarter-kelkkaan sen nopeasti saavuttaneen suursuosion myötä. Carmageddon ei muista suosituista pelikampanjoista poiketen ole seikkailupeliprojekti, vaan sen sijaan kyseessä on autopeli, jossa käydään kuolemanrallia muita kisaajia vastaan. Siinä sivussa saavat henkeänsä varoa niin jalankulkijat, lehmät kuin kisakumppanitkin, kun pelaaja painaa hulluna talla pohjassa veren lentäessä.\nEnsimmäisen, alunperin vuonna 1997 ilmestyneen Carmageddon-pelin remakeversiolla Reincarnationilla on tällä hetkellä 3,451 tukijaa, kun kampanjapäiviä jäljellä on vielä 28. Rahaa pottiin on kertynyt 120,878 dollaria ja 400,000 dollaria pitäisi saada kasaan tai projekti ei saa Kickstarterinkaan kautta tulta alleen. Molempia kampanjoita pääsee normaaliin Kickstarter-tapaan tukemaan aina yhdestä dollarista 10,000 dollariin, joten vaihtoehtoja löytyy. Lahjoittamalla 15 dollaria (kampanjaa kuin kampanjaa varten) varaa itselleen oikeuden ilmaiseen ladattavaan versioon pelistä (Steamin kautta) sitten kun projekti lopulta julkaistaan.\nKickstarter-pelikuumeen aloittanut Double Fine nimettömän ja menestyksekkään seikkailupeli-kampanjansa kera onkin kerännyt vanaveteensä nyt useita "klassikkopelien" tehtailijoita.\n09. Toukokuuta 2012\tUutisen linkit\nTwo Guys From Andromeda SpaceVenture - Kickstarter\nMax Payne 3-pelin julkaisupäivä alkaa olla jo ovella (18.5.2012) ja sen kunniaksi Rockstar Games yhteistyössä Marvel Comicsin kanssa on päättänyt luoda pelaajien iloksi Max Payne 2:n sekä myös alkuperäisen Max Payne-pelin sekä Paynen lapsuudenaikaisia tapahtumia tarkemmin paljastavan kolmeosaisen sarjakuvan, jonka voi lukea ilmaiseksi netissä tai sitten hankkia omakseen rajoitetun printtiversion. Tämän kyseisen sarjakuvan ensimmäinen osa, "After the Fall" on nyt luettavissa Rockstar Gamesin sivuilla. Sarjakuvakerronta ja sarjakuvamainen toteutus sinänsähän ei ole mitään uutta Max Payne-pelleille, joiden molempien juonet ja juonenkäänteet kerrottiin nimenomaan juuri sarjakuvaruutujen avustuksella. Max Payne 3:n promotointia varten luodusta sarjakuvasta mielenkiintoisen tekee se, että sen ovat kuvittaneet Marvelin pojat, mutta tarinasta on vastannut meidän oma suomipoika, sekä kahden ensimmäisen Max Payne-pelin (sekä Alan Waken) käsikirjoitaja Sam Lake, eli Sami Järvi. Yhdessä Järven kanssa tarinaa on työstänyt muun muassa Grand Theft Auto-pelien käsikirjoituksista vastannut Dan Houser.\nSarjakuvan ensimmäisen osan voi ladata luettavaksi koneelleen tai lukea suoraan netistä täällä: http://www.rockstargames.com/maxpayne3/comics\n08. Toukokuuta 2012\tUutisen linkit\nMax Payne 3 -digitaalinen sarjakuva\nGame Realityn Max Payne arvostelu\nSuomen virallinen myydyimpien pelien lista (viikot 15-16)\nFIGMAn tuorein, Suomen myydyimpien pelien tilastoa seuraava listaus ei ole juurikaan muuttunut viimekertaisesta: NYT (Edellinen sijoitus)\n1. (1) Battlefield 3\n2. (2) Call of Duty: Modern Warfare 3\n3. (3) The Elder Scrolls V: Skyrim\n4. (x) The Witcher 2: Assassins of Kings (EE)\n5. (4) NHL 12\n6. (5) Mass Effect 3\n7. (RE) Lego Star Wars III: Clone Wars\n8. (8) Skylanders - Spyro's adventure\n9. (RE) The Sims 3: Lemmikit\n10. (RE) FIFA 12\nTOP-10 listalla olevista peleistä neljä on säilyttänyt sijoituksensa muuttumattomana, kun taas listalla ikuisesti majaileva peli NHL 12 on pudonnut vain yhden pykälän tehtyään tilaa The Witcher 2: Assassins of Kings Enhanced Editionille, jonka listalle tulo selittyy Xbox 360-version ilmestymisellä kauppoihin. Listalle palanneita ovat muun muassa EA:n pelit The Sims 3: Lemmikit sekä FIFA 12, jotka tuntuvat nekin NHL 12:sta tapaan jääneet asumaan top-listan lähituntumaan. Ykkös- ja kakkospaikkaa hallussaan pitää tuttu taistelupari.\nListalta pudonneita ovat muun muassa Resident Evil: Operation Raccoon City (http://www.gamereality.org/arvostelut/xbox360/resident-evil-operation-ra...), SSX, sekä SingStar SuomiSuosikit (http://www.gamereality.org/arvostelut/playstation-3/singstar-%E2%80%93-s...)\n03. Toukokuuta 2012\tUutisen linkit\n80-luvulla alkunsa saanut, pehmopornoseikkailuksikin luokiteltu Leisure Suit Larry tekee paluun. Pelisarjan luojan, Al Lowen luotsaama Kickstarter-kampanja päättyi noin vuorokausi sitten ja alkuperäisen Leisure Suit Larry-pelin remakeversio keräsi noin 155 000 dollaria yli tavoitteensa, vaikka aluksi näytti siltä, ettei kampanja menisi aivan yhtä heittämällä lävitse kuin mitä Double Finen pelitalon hieman aiemmin järjestämä oma Kickstarter, jossa haettiin niin ikään rahoitusta point & click seikkailupelille. Kyseessä oleva Leisure Suit Larry-peliprojekti on siis remake-versio alkuperäisestä 1987 vuoden pelistä, mutta kyseessä ei ole ensimmäinen uusioversio. Jo vuonna 1991 julkaistiin pelistä paljon tarkemmalla VGA-grafiikalla sekä digitaalisella ääninäyttelyllä varusteltu versio. Nyt päättyneen Kickstarter-projektin onkin tarkoitus herätellä ihmisten kiinnostusta jälleen Larry Lafferin pariin ja samalla turvata kokonaan uusien jatko-osien työstäminen mikäli tämä remakeversio menestyy.\nPähkinänkuoressa, Kickstarter on nettisivusto, jonne ihmiset voivat luoda omia rahankeruukampanjoitaan, ja joihin muut voivat sitten lahjoittaa haluamansa summan rahaa. Viidellätoista dollarilla yleensä saa jo pelin digitaalisen version projektin valmistuttua ilmaiseksi, joten kyseessä ei ole rahan viskaamista kaivoon. Jos kampanjan rahankeruu ei saavuta tavoitesummaansa annetussa ajassa, rahoja ei veloiteta kenenkään tililtä. Toki kannattaa miettiä kenen projekteja lähtee rahoittamaan -- tähän menessä melko turvallisia ja luotettavia lahjoituksia ovat olleet Double Finen sekä kyseessä olevan Al Lowen (ja Replay Gamesin) kampanjat, sekä vielä meneillään olevan Jane Jensenin (Gabriel Knight-pelit) Moebius-peli, jossa rahoitusta Gabriel Knight-pelisarjan hengenheimolaiselle. Kickstarterista on kuitenkin muodostunut jo sen verran suosittu tapa hankkia rahoitusta erinäisille peleille, että joukosta löytyy myös kampanjoita, jotka eivät välttämättä rahoitusta ansaitse ja jopa kampanjoita, jotka ovat silkkaa huijausta.\nJane Jensenin Moebius-Kickstarter\nHalo 4:n julkaisu maailmanlaajuisesti 6. päivä marraskuuta\nMicrosoftin legendaarisen ja samalla Xboxin aikoinaan suureen suosioon siivittäneen Halo-pelisarjan tuorein osa, Halo 4 on päätetty julkaista maailmanlaajuisesti 6.11.2012. Vaikka kyseessä ei oikeasti ole järjestyksessään neljäs peli Halo-universumissa, on peli neljäs, joka jatkaa klassikkohahmoksi muodostuneen Master Chiefin seikkailuita. Kuten jotkut ehkä saattavat muistaa (ja vaivautuivat odottamaan lopputekstien rullaamista) Halo 3:ssa, ei Master Chiefin tarina ollut suinkaan ohitse. Halo 3:n julkaisusta on kulunut aikaa jo yli neljä vuotta ja tämä on otettu myös suoraan uuteen Haloon:\nHalo 3:n ja Halo 4:n välillä aikaa on pelin maailmassa kulunut neljä vuotta ja Master Chief palaa kuvioihin pelastamaan maailman sitä uhkaavalta muinaiselta pahalta voimalta.\n”Halo 4 aloittaa uuden saagan, joka johdattaa meidät vuosikymmenen mittaiselle Halo-pelielämysten matkalle”, sanoo Microsoftin Phil Spencer. Onkin siis kaiketi odotettavissa, että Halo-pelejä tullaan näkemään vähintään yhtä usein kuin Microsoftin vuosittaiseksi pelijulkaisusarjaksi muuntuvaa Forza Motorsportiakin. Sen verran ovat asiat muuttuneet sitten Halo 3-pelin, että pelisarjan aikanaan luonut Bungie ei enää ole vastuussa uusista Halo-sarjan peleistä, vaan sen sijaan ohjat on ottanut uudehko, Microsoftin itsensä muodostama pelistudio nimeltä 343 Industries, jonka debyyttiesitys Halo 4 tulee olemaan.\n18. Huhtikuuta 2012\tUutisen linkit\nHalo 4:n Xbox-sivut\nUutisen lähde: Microsoft\nHalo Combat Evolved: Anniversary -arvostelu\n"Kaksi jätkää Andromedasta" tekevät paluun\nMelkein kaikki tietävät ja muistavat legendaarisen Sierra On-Line peliyhtiön. Sierra oli pioneerinä aikanaan luomassa seikkailupeligenreä ja toi ensimmäisenä markkinoille tekstiparseriin perustuvan graafisen seikkailupelin. King's Quest, Leisure Suit Larry ja Space Quest ovat kaikki olleet kyseisen, edesmenneen firman nimekkäitä seikkailupelisarjoja.\nNuo kyseiset sarjat elävät edelleen useiden kokoelmien myötä sekä etenkin Dosboxin ansiosta, jonka avulla pelit ovat pelattavissa uusillakin koneilla.\nUusia osia pelisarjoihin ei kuitenkaan enää ole nähty -- ellei mukaan lasketa uudempia, varsin keskinkertaisia Leisure Suit Larry pelejä, jotka eivät olleet seikkailuita.\nSierran kehittäjäpersoonista ehkäpä värikkäimpiä yksittäistapauksia ovat Leisure Suit Larry -pelisarjan isä Al Lowe, sekä Space Questin isät Scott Murhpy ja Mark Crowe, jotka tykkäsivät kutsua itseään nimellä Two Guys From Andromeda ja visualisoivat itsensä omiin Space Quest-peleihinsä aina possunaamaisina punkkareina, joiden silmiä peittivät "avaruuslasit".\nAl Lowe ilmoitti hiljattain, että hän aikoo yhdessä entisten Sierralaisten perustaman Replay Gamesin kanssa tehdä remake-version originaalista Larry-pelistä. Kyseessä on varsin suosituksi rahoitusmuodoksi sitten Double Fine-projektin jälkeen muodostunut Kickstarter-kampanja, jossa kerätään rahaa tavallisilta pelaajilta pelin tekemistä varten. Scott Murhpy ja Mark Crowe sen sijaan eivät ainakaan vielä ole lähteneet Kickstarterin tielle, mutta miehet ovat perustaneet tulevaa peliään varten sivuston, josta projektin etenemistä voi kaiketi seurata. Tällä hetkellä sivuilla ei ole juuri muuta kuin lyhyt esittely (miehet ovat olleet poissa pelikuvioista esimerkiksi yli 25 vuotta) sekä muutama luonnos. Itse pelistä puhutaan sen verran, että se tulee olemaan scifiseikkailupeli ja vieläpä samankaltaisella huumorilla kuin legendaariset Space Quest-sarjan pelit. Heppujen sivuilla lisäksi mainostetaan Amazonin kautta myytävää Space Quest Collectionia minkä lisäksi jokaisesta Space Quest-pelistä on tarjolla pieni esittelysivu.\nSivuja voi käydä tiirailemassa täällä: http://guysfromandromeda.com/new-game/\n16. Huhtikuuta 2012\tUutisen linkit\nTwo Gyus From Andromeda -nettisivu\nSuomen virallinen myydyimpien pelien lista (viikot 13-14)\nUusin virallinen Suomen myydyimpien pelien lista on taas saatu kokoon ja se näyttää tältä:\n3. (7) The Elder Scrolls V: Skyrim\n5. (1) Mass Effect 3\n6. (10) SingStar SuomiSuosikit\n7. (5) Resident Evil: Operation Raccoon City\n9. (6) SSX\n10. (9) The Sims 3: Superstara\nSuuria muutoksia ei ole tapahtunut listalla killuvien pelien osalta, sillä peleistä jopa yhdeksän on samoja kuin viimekertaisessa katsauksessa. EA:n suhteellisen uusi FIFA Street on pudonnut listalta pois ja sen paikan listalla on vienyyt Activison-Blizzardin peli Skylanders - Spyro's adventure, joka tekee syystä tai toisesta paluun listalle -- peli julkaistiin alunperin viime vuonna lokakuun alkupuolella.\nMyös Game Realityn arvostelussa ei niin mairittelevaa arvosanaa osakseen kerännyt Resident Evil: Operation Raccoon City on jo pudonnut muutaman sijan listasijoituksissa, kun taas The Elder Scrolls V: Skyrim on noussut useamman sijan -- kenties ilmaisen, sekä osittaisen Kinect-tuen lisäävän päivityksen jälkeen?\nSkyrimin ohella hienoa nousua on tehnyt SingStar SuomiSuosikit, joka on noussut listan viimeiseltä sijalta nyt kuudenneksi. Listan johtoon ovat jälleen kerran vaihteeksi nousseet Battlefield sekä Modern Warfare 3.\n14. Huhtikuuta 2012\tUutisen linkit\nGrand Theft Auto 5 ulos lokakuussa?\nNetissä kohistaan Rockstarin odotetun Grand Theft Auto 5:n julkaisun sijoittuvan lokakuulle 2012. Huhu sai alkunsa Rockstar North -studiolla työskentelevän animaattorin, Alex O'Dwyerin, CV:stä, joka on sittemmin siistitty kaikista mahdollisista GTA 5 viitteistä.\nVäite ei ole välttämättä täysin tuulesta temmattu, sillä Grand Theft Auto 5:n tiedetään olleen tekeillä jo jonkin aikaa. Siltikin, se että julkaisija Take Two ajoittaisi GTA 5:n samalle kuulle toisen hittipelinsä,Bioshock Infiniten, kanssa, tuntuisi vähän oudolta taktiikalta.\nAsiasta uutisoi ensimmäisenä pelisivusto Joystiq.\nRockstar North employee CV gives Grand Theft Auto V an October launch window [Joystiq]\n10. Huhtikuuta 2012\tUutisen linkit\nSuomen virallinen myydyimpien pelien lista (viikot 11-12)\nFIGMAn viimekertaisessa listakatsauksessa pelijulkaisija Electronic Arts hallitsi myydyimpien pelien TOP-10 listaa jopa viidellä nimikkeellä, mutta nyt määrä on kasvanut entisestään yhdellä. Mass Efffect 3 pitää edelleen tiukasti ykkössijasta kiinni, samalla kun NHL 12 on jälleen kivunnut useamman pykälän ylemmäksi. Uusina peleinä listalla ovat tuoreet julkaisut Resident Evil: Operation Raccoon City sekä FIFA Streetin niin sanottu "reboot" versio, jota ei ole lainkaan numeroitu, vaikka FIFA Street 3 -niminen peli uusille konsoleillekin löytyy.\nMuilta osin listalla on tapahtunut vähän muutoksia, useammat pelit, jopa häntäpäätä pitävä SingStar SuomiSuosikit on säilyttänyt saman sijoituksensa viime kerralta. Sinänsä ihan hyvin vain PS3:lle julkaistulta lauleskelupeliltä.\n1. (1) Mass Effect 3\n3. (6) NHL 12\n4. (3) Call of Duty: Modern Warfare 3\n5. (x) Resident Evil: Operation Raccoon City\n6. (4) SSX\n7. (5) The Elder Scrolls V: Skyrim\n8. (x) FIFA Street\n9. (6) The Sims 3: Superstara\n10. (10) SingStar SuomiSuosikit\n27. Maaliskuuta 2012\tUutisen linkit\nWasteland 2:n Kickstarter-keräys käynnistyi\nInXilen perustajana ja Falloutien isänä tunnettu Brian Fargo on ryhtynyt keräämään fanirahoitusta vuonna 1988 julkaistun kulttiroolipelin,Wastelandin, jatko-osalle, Wasteland 2:lle. Keräys käynnistyi toissapäivänä Kickstarter-varainkeruupalvelussa ja se on jo parissa päivässä houkutellut yli 560,000 dollaria liki 10,000 rahoittajalta. Tavoitesummaksi on ilmoitettu 900,000 dollaria, joka on määrä saada kokoon huhtikuun 17. päivään mennessä.\nEnsimmäinen Wasteland oli isometrinen, post-apokalyptinen roolipeli, jonka nuoremmat pelaajapolvet tuntevat kenties parhaiten Falloutien henkisenä esi-isänä. Jatko-osan lupaillaan olevan esikuvalleen uskollinen. Mikäli Wasteland 2 toteutuu, on sen alustavaksi julkaisuajankohdaksi uumoiltu lokakuuta 2013.\n14. Maaliskuuta 2012\tUutisen linkit\nSuomen virallinen myydyimpien pelien lista (viikot 9-10)\nSuomen pelimyynnin -- ja miksei muidenkin maiden -- kuningas tuntuu tällä hetkellä olevan melko suvereenisti Electronic Arts. FIGMA ry:n tuorein kataus Suomen myydyimpien pelien listaan on nimittäin jälleen nähtävissä ja viikkojen 9 ja 10 osalta se näyttää seuraavanlaiselta:\n1. (x) Mass Effect 3\n3. (1) Call of Duty: Modern Warfare 3\n4. (x) SSX\n5. (2) The Elder Scrolls V: Skyrim\n6. (5) NHL 12\n7. (7) Uncharted 3: Drake's Deception\n8. (x) The Sims 3: Superstara\n9. (6) Metal Gear Solid HD Collection\n10. (RE) SingStar SuomiSuosikit\nFIGMAn listaltakin peräti viisi peliä kymmenestä on EA:n julkaisemia, mikä on aika huima saavutus, joskaan ei varmasti laatuaan ensimmäinen kerta listan historiassa.\nUusina tulokkaina listalle tulevat Mass Effect 3, SSX ja The Sims 3: Superstara. Paljon odotettu Mass Effect hyppää melko yllätyksettömästi suoraan kärkeen, kun taas lumilautailupeli SSX pärjää sekin melko hyvin sijoittuessaan listan neljänneksi. The Sims 3:akin näköjään joku vielä pelaa, sillä The Sims 3: Superstara lisälevy onnistuu nousemaan listalle kahdeksanneksi, mikä on lisälevylle melko hyvä suoritus. Uncharted 3 säilyttää sijan 7. edelliskerralta ja ainoana palaavana pelinä listalle kymmenenneksi mahtuu vielä mukaan niin ikään Sonyn julkaisema SingStar SuomiSuosikit.\nMuita yllätyksiä listalla ei juuri olekaan, The Elder Scrolls V: Skyrim, NHL 12, Battlefield 3 sekä MW3 pyörivät listalla viikosta toiseen, sijoituksien vain hieman vaihdellessa keskenään.\n13. Maaliskuuta 2012\tUutisen linkit\nI Am Aliven julkaisutraileri nyt nähtävissä\nUbisoftilla pitkään työn alla olleesta I Am Alive-peli o vihdoin ja viimein valmistunut. Pelin työstäminen aloitettiin alunperin vuonna 2008, mutta 2010 jälkeen kehittäjästudio vaihtui. Alussa mukana ollut Assassin's Creed-pelien tuottaja, sekä Beyond Good & Evil-pelin ideoija, Jade Raymond jäi myös tuon vaihdoksen myötä pois pelin kehittäjien tiimistä. Pelissä seurataan nimettömän sankarin roolia katastrofaalisen maanjäristyksen jälkeisessä maailmassa, jossa mies yrittää etsiä kadonnutta perhettään raunioituneesta kaupungista. Peliä voisi kuvailla jossain määrin Resident Evil- sekä Fallout-pelien sekoitukseksi. I Am Alive on nyt saatavilla Xbox Liven markkinapaikalta, osana Xbox LIVE Arcade House Partya, johon myös aiemmin arvostelemamme Alan Wake's American Nightmare kuului. I Am Alivella on hintaa Alan Wake-pelin tapaan 1200 MS-pistettä.\nPelin julkaisutrailerin voi katsoa täällä: http://www.youtube.com/watch?v=PlqoAeIbJrk\n07. Maaliskuuta 2012\tUutisen linkit\nI Am Alive julkaisutraileri\nBioshock Infinite sai julkaisupäivän ja Move-tuen\n2K Games paljastanut Bioshockin odotetun jatko-osan, Bioshock Infiniten, julkaisupäivän. Peli putkahtaa kauppojen hyllylle Yhdysvalloissa 16.10.2012 ja Euroopassa kolmea päivää myöhemmin, 19.10.2012.\nPelisivusto Eurogamer tietää uutisoida, että Infiniten PlayStation 3 -version ostajia hemmotellaan peli bluray-levylle ympätyllä ensimmäisellä Bioshockilla sekä tuella Move-liikeohjaimelle.\n01. Maaliskuuta 2012\tUutisen linkit\nSuomen virallinen myydyimpien pelien lista (viikot 7-8)\nFIGMA ry on jälleen julkaissut virallisen myydyimpien pelien listansa, joka on koostettu viikoilta 7 ja 8.\nTässä uusimmassa listassa on myös ensimmäistä kertaa laskettu mukaan myös pelien PS Vita -versioiden myynti. Kuitenkin pelejä, jotka on julkaistu jokaiselle mahdolliselle alustalle (PS Vita mukaanlukien) on tällä kertaa päässyt TOP-10 joukkoon vain yksi; FIFA 12.\nAlla pelimyynnin kymmenen kärki:\n1. (3) Call of Duty: Modern Warfare 3\n2. (5) The Elder Scrolls V: Skyrim\n3. (2) Battlefield 3\n4. (x) UFC Undisputed 3\n5. (6) NHL 12\n6. (4) Metal Gear Solid HD Collection\n7. (9) Uncharted 3: Drake's Deception\n8. (x) Fallout New Vegas Ultimate Edition\n9. (7) Kingdoms of Amalur: Reckonin\n10. (RE) FIFA 12 Kuten näkyy, on Modern Warfare 3 jälleen kerran noussut ykkössijalle. Viimekertaiseen listaan nähden pois pudonneita ovat Final Fantasy XIII-2, Soulcalibur V sekä Need for Speed: The Run.\nUusina tulokkaina ovat Fallout New Vegas Ultimate Edition sekä UFC Undisputed 3, joista ainakin ensimmäisen pelin myyntimenestyksen salaisuuden saattaa voida arvatakin: moni pelaaja on kyllästynyt tämän päivän irtonaisiin DLC-paketteihin ja bugisiin julkaisuihin, jollainen etenkin New Vegas alkujaan oli ja siksi kenties ovat jääneet odottelemaan juuri tämänkaltaista "ultimateversiota". Ko. pelin Ultimate Edition kun pitää sisällään kaikki DLC-paketit sekä viimeisimmät päivitykset valmiina. Ainoana pelinä paluun listalle on tehnyt EA:n jalkapalloilu FIFA 12, jonka jälleen noussut myynti varmasti selittyy osittain PS Vita-version ilmestymisellä kauppoihin.\n28. Helmikuuta 2012\tUutisen linkit\nBorderlands 2:n julkaisupäivä selvisi\nGearbox Softwaren vielä työn alla olevasta Borderlands 2-pelistä on julkaistu uusi traileri pelin tarkan julkaisupäivämäärän paljastamisen kunniaksi. Valmiin pelin julkaisuaikataulu on nyt muuttunut pelkästä "vuonna 2012" muotoon 21.9.2012. Mistä Borderlandsissa sitten on kyse ?\n"Borderlands on silmistä kuvattu räiskintäroolipeli, joka lainaa miljöönsä Falloutista ja tavaran sekä kokemustasojen haalintaan perustuvan pelikoukkunsa Diablosta. Se ei päihitä kumpaakaan näiden ydinosaamisessa, mutta tarjoaa kuitenkin riittävän omalaatuista cross-kitcheniä erottuakseen edukseen modernien räiskintöjen harmaasta massasta." Borderlands 2:ssa palataan jälleen Pandora-planeetalle ja tyypillisen jatko-osan tapaan kaikkea on enemmän: tarjolla on neljä uutta hahmoluokkaa, lukuisia uusia aseita, kilpiä, kranaatteja, esineitä ja tietenkin uusia vihollisia. Uusien vihollisten joukkoon lukeutuvat muun muassa Hyperionin mekaaninen armeija sekä ilkeät saalistushimoiset metsästäjät. Mukana on myös jälleen kiitelty neljän pelaajan co-op pelimuoto niin jaetulla ruudulla kuin Livessäkin.\nMuun muassa näin totesi arvostelijamme Petteri alkuperäisestä Borderlands-pelistä Game Realityn arvostelussa noin kaksi vuotta sitten. (http://www.gamereality.org/arvostelut/xbox360/borderlands)\nBorderlands 2-pelistä julkaistun uuden trailerin voi nähdä vaikkapa täällä: http://www.youtube.com/watch?v=KvIh7cwmuDc\nUutisen lähde: 3H Distribution\n24. Helmikuuta 2012\tUutisen linkit\nAmnesia: The Dark Descentille jatkoa\nYksi viime vuosien ehdottomasti kuumottavimmista kauhupeleistä, Amnesia: The Dark Descent, saa jatko-osan nimeltään Amnesia: A Machine for Pigs. Peli ei ole suoraa jatkoa edeltäjälleen, mutta se sijoittuu samaan maailmaan. Vuosi on tällä kertaa 1899 ja päähenkilönä painajaismaisesta koomasta herännyt varakas teollisuusmoguli, Oswald Mandus, joka etsii totuutta unissaan esiintyneestä mystisestä koneesta. Odotettavissa melko tunnelmallinen pläjäys, sillä peliä työstää Amnesia ja Penumbra -kauhupelisarjoista tunnetun Friction Gamesin ohella taannoisen tarinavetoisen indie-kulttipelin, Dear Estherin, käsikirjoittaja, Dan Pinchbeck.\nAmnesia: A Machine for Pigs julkaistaan PC:lle, Macille ja Linuxille ennen tämän vuoden halloweenia.\nLisää detaileja sekä Dan Pinchbeckin haastattelu Joystiq.com:sta:\n23. Helmikuuta 2012\tUutisen linkit\nUbisoftilta viisi peliä tänään myyntiin PS Vitalle\nKohina Sonyn käsikonsolin, PS Vitan osalta kiihtyy kiihtymistään. Laitteen julkaisupäivä on tänään Euroopassa, Yhdysvalloissa sekä Iso-Britanniassa ja muun muassa Ubisoft julkistaa tapahtumaa jopa viidellä niin ikään tänään julkaistavalla PS Vita-pelillä. Näiden viiden pelin joukkoon mahtuvat pelit Rayman® Origins, Lumines™ Electronic Symphony, Michael Jackson The Experience, Asphalt: Injection, sekä Dungeon Hunter Alliance.\nNäistä kaikista on mahdollista nähdä myös julkaisutraileri täällä: http://www.youtube.com/results?search_query=ubisoft+vita+launch+trailer&...\n22. Helmikuuta 2012\tUutisen linkit\nUbisoftin PS Vita-pelien julkaisutrailereita\nPS Vita ja PS3 keskenään yhteensopivia kuluttajille mukavalla tavalla\n22. päivä kuluvaa kuuta (eli keskiviikkona) Euroopassa, Yhdysvalloissa sekä Iso-Britanniassa julkaistavan, paljon odotetun Sonyn uuden käsikonsolin, PS Vitan on mainostettu jo ennakkoon olevan yhteensopiva Playstation 3:n kanssa siten että PS Vitalla voi pelata kaikkia PS3:n pelejä etänä.\nToisin sanoen, jos kiire, naisystävä tai jokin muu pakottaa pois television ääreltä, voi pelaamista jatkaa "lennossa" PS Vitan ruudulta, pelin katkeamatta.\nNyt PS Vitan PS3-yhteensopivia ominaisuuksia on Sonyn lehdistötiedotteen toimesta valotettu hieman lisää. PS Vitan julkaisupäivänä ilmestyvien pelien (MotorStorm® RC, Hustle Kings, Top Darts, WipEout® HD, WipEout® 2048 -pelin ladattava HD Fury-sisältö sekä Ultimate Marvel vs. Capcom® 3) ladattavaa lisäsisältöä voidaan ladata maksutta PS Vitallekin, mikäli käsikonsolin hankkiva pelaaja jo ennestään omistaa PS3:n, jonkun listatuista peleistä PS3:lle, sekä PS3:n kovalevylle peliä varten ostettua lisäsisältöä.\nTällä tapaa Sony (eikä liion Capcom Ultimate Marvel vs. Capcom® 3 pelillään) rahasta kuluttajia törkeästi kahteen kertaan lisäsisällön osalta, mikä on todellakin hatunnoston arvoinen asia allekirjoittaneen -- ja varmasti monen muunkin -- mielestä.\nPS3:n ja PS Vitan kesken yhteensopivan lisäsisällön ohella kaikkia PS Vitan pelejä voidaan myös pelata PS3-pelaajia vastaan, eikä täten ole siis pakko vaihtaa PS3:n pariin, mikäli haluaa pelata jotain PS Vitallekin julkaistua peliä PS3:n ystävälistallaan olevia ihmisiä vastaan.\n20. Helmikuuta 2012\tUutisen linkit\nSuomessa myytyjen pelien vuoden 2011 myyntitilastot julkaistiin FIGMA ry julkaisi listauksen Suomen markkinoilla myydyistä peleistä, jotka ovat vuonna 2011 saavuttaneet platinaan (myös moninkertaiseen) sekä kultaan oikeuttavat myyntiluvut. Kulta- tai platinarajan saavuttaneet pelit eivät kaikki välttämättä ole kuitenkaan julkaistu vuonna 2011, vaan mukana on aiempinakin vuosina julkaisuja pelejä, jotka ovat vasta viime vuonna saavuttaneet oman myyntimenestyksensä. Platinapeli myönnetään pelille, joka on myynyt julkaisustaan alkaen vähintään 20 000 kappaletta. Kultapeli myönnetään vastaavasti pelille, joka on myynyt julkaisustaan alkaen vähintään 10 000 kappaletta. Alla listat platina- ja kultapeleistä, alustat joilla pelit ovat myyntimestyksensä saavuttanut, sekä tietysti alustakohtaiset myyntilukemat. MONINKERTAISTA PLATINAA\nNHL 12 (PlayStation 3) Myynyt: 40 124 kpl\nMario Kart Wii (Wii) Myynyt: 52 817\nWii Fit Plus (Wii) Myynyt: 51 051\nBattlefield 3 (PC) Myynyt: 40 865\nWii Play (Wii) Myynyt: 40 187\nNHL 12 (PlayStation 3) Myynyt: 29 400\nNHL 12 (Xbox) Myynyt:\t20 500\nSingStar SuomiSuosikit (PS3) Myynyt: 30 400\nBattlefield 3 (PS3) Myynyt: 23 580\nBattlefield 3 (PC) Myynyt: 32 575\nSports Champions (PS3) Myynyt: 25 600 KULTAA\nLittleBigPlanet 2 (PlayStation 3) Myynyt: 11 400\nSingStar SuomiSuosikit (PS2) Myynyt: 15 100\nBattlefield 3 (Xbox) Myynyt: 11 800\nUncharted 3: Drake's Deception (PS3) Myynyt: 17 400\nThe Elder Scrolls V: Skyrim (PC) Myynyt: 13 000\nThe Elder Scrolls V: Skyrim (Xbox) Myynyt:10 300\nThe Elder Scrolls V: Skyrim (PS3) Myynyt:10 700\nFIFA 12 (PlayStation 3) Myynyt:11 865\nSims 3: Lemmikit (PC) Myynyt:14 395\nDanceStar Party (PlayStation 3) Myynyt: 10 100\nMove Heroes (PlayStation 3) Myynyt: 11 000\nStar Wars: The Old Republic (PC) Myynyt:10 200\nThe Legend of Zelda: Skyward Sword (Wii) Myynyt:11 094\n18. Helmikuuta 2012\tUutisen linkit\nJourney myyntiin 14.3.2012\nKauniista, meditatiivisista ja vähän oudoista flOw- ja Flower-peleistään tunnettu thatgamecompany on saanut valmiiksi odotetun PlayStation 3 -yksinoikeuspelinsä, Journeyn. Pelin on määrä saapua PlayStation Storeen vajaan kuukauden päästä, 14.3.2012.\nJourneyssa tehdään matkaa läpi polttavan aavikon, kohti horisontissa häämöttävää vuorta. Matkan varrelle mahtuu dyynejä, kadonneen sivilisaation raunioita, sekä yhteisiä taipaleita anonyymien online-pelaajien kanssa.\n"Journeysta on tullut vertauskuva pelin itsensä tekemiselle. Tiimimme on hyvin lähellä omaa vuorenhuippuaan. Olemme vain muutaman lyhyen viikon päässä hetkestä, jolloin maailma pääsee kokemaan sen, mitä olemme ammentaneet sydämistämme ja sieluistamme viimeisen kolmen vuoden ajan", kirjoittaa toinen thatgamecompanyn perustajista, Jenova Chen, PlayStation Blogissa.\nYour Journey Begins On 14 March [PlayStation Blog]\n16. Helmikuuta 2012\tUutisen linkit\nWastelandille fanien rahoittamaa jatkoa?\nFalloutien isä ja inXilen perustaja, Brian Fargo, kertoo Twitterissä ryhtyvänsä keräämään fanirahoitusta muinaisen kulttiroolipelin, Wastelandin, jatko-osalle.\nVuonna 1988 julkaistu Wasteland on post-apokalyptiseen maailmaan sijoittuva isometrinen roolipeli, joka tunnetaan kenties parhaiten Falloutien henkisenä edeltäjänä. Falloutien ja Wastelandin välillä voisi olla suorempikin linkki, ellei Electronic Arts olisi aikoinaan omistanut oikeuksia Wastelandin nimeen.\nTim Schaferin kannustavasta esimerkistä inspiroituneen keräyksen on määrä alkaa ensi kuussa ja se tullaan toteuttamaan Kickstarter-rahankeruusivuston kautta. Asiasta ensimmäisenä uutisoinut IGN tietää kertoa, että projektin toteutumiseen tarvittaisiin miljoona dollaria. Ainakin tämä poika aikoo laittaa kolehtinsa kehiin!\nP.S. IGN:ltä löytyy myös loistava Wasteland-retrospektiivi, joka kannattaa käydä tsekkaamassa:\nFond Memories: Wasteland [IGN]\nBrian Fargo, Twitter\nFar Cry 3:lle ja Assassins Creed III:lle julkaisupäivät\nUbisoft on järisyttänyt pelialaa paljastamalla kahden suositun pelisarjansa tuoreimman osan, Far Cry 3:n sekä Assassins Creed III:n julkaisupäivämäärät.\nJo viime vuoden E3-messuilla hypetetyn Far Cry 3:n on määrä putkahtaa euromarkkinoille 7.9.2012. Päivämäärä paljastui vahingossa aiemmin päivällä nettiin vuotaneen mainosvideon myötä. Sittemmin virallisesti julkaistun trailerin voi tsekata vaikka YouTubesta.\nSuuremman kaliiperin yllätyksestä vastasi aiemmin täysin pimennossa pidetyn Assassins Creed III:n julkaisupäivä, jonka kerrotaan olevan 30.10.2012. Asiasta uutisoi ensimmäisenä Game Informer, joka pohjaa tietonsa Ubisoftin toimitusjohtajan, Yves Guillemotin sanomisiin. Pelistä tiedetään julkaisupäivän ohella ainoastaan se, että se on ollut tekeillä jo kolmen vuoden ajan.\nFar Cry 3 Stranded Trailer HD [YouTube]\nAssassin's Creed III Coming In October [Game Informer]\n15. Helmikuuta 2012\tUutisen linkit\nFar Cry 3:n traileri YouTubessa\nAssassins Creed III:n julkaisuilmoitus, Game Informer\nSuomen virallinen myydyimpien pelien lista (viikot 5-6)\nFIGMAn tuorein, Suomen virallinen myydyimpien pelien lista näyttää tällä kertaa tältä: NYT (EDELL)\n1\t(x)\tFinal Fantasy XIII-2\n2\t(1)\tBattlefield 3\n3\t(2)\tCall of Duty: Modern Warfare 3\n4\t(x)\tMetal Gear Solid HD Collection\n5\t(3)\tThe Elder Scrolls V: Skyrim\n6\t(4)\tNHL 12\n7\t(x)\tKingdoms of Amalur: Reckoning\n8\t(x)\tSoulcalibur V\n9\t(RE)\tUncharted 3: Drake's Deception\n10\t(5)\tNeed for Speed: The Run Battlefield 3 ja Call of Duty: Modern Warfare 3 ovat saaneet väistyä uuden tulokkaan, Final Fantasy XIII-2:n tieltä.\nMuita uusia tulokkaita ovat Metal Gear Solid HD Collection, Kingdoms of Amalur: Reckoning sekä Soulcalibur V, joista kaikki ovat sijoittuneet ihan kiitettävästi ensiyrittämällään.\nListalta kokonaan pois pudonneita pelejä ovat muun muassa FIFA 12 sekä Star Wars: The Old Republic -- jälkimmäisen luultavasti kaikki fanit ovat jo hankkineet, eikä pelille siksi kerry tässä vaiheessa enää listalle oikeuttavaa myyntimäärää.\nHienoa on nähdä myös MW3:n ja Battlefield 3:n viimein painuvan hiukan laspäin, pelien tehden tilaa muille uusille tulokkaille. Paluun listalle tekee Sonyn suositun toimintapelisarjan kolmas osa, Uncharted 3: Drake's Deception.\n14. Helmikuuta 2012\tUutisen linkit\nThe 7th Guest GoGissa\nYksi CD-ROM- ja multimedia-aikakauden surullisenkuuluisista merkkipaaluteoksista, The 7th Guest, on löytänyt tiensä vanhoja klassikkopelejä kauppaavan Good Old Gamesin katalogiin. Kyseessä on vahvasti videopätkiin ja live-näyttelijöihin nojaava kauhuseikkailu, jossa ratkotaan ilkeän lelutehtailijan mystistä murhaa. Jos kuvaus ei vakuuttanut, katsastakaa traileri.\nKahdeksalla taalalla saa kokonaiset 598 megatavua suttuisia videopätkiä ja ankaraa ylinäyttelyä - kukapa voisi vastustaa tätä kadonneen aikakauden kulttuuriaarretta? GoGin sivuilla uhkaillaan myös pelin vuonna 1995 ilmestyneen jatko-osan, The 11th Hourin, julkaisulla.\nThe 7th Guest: Official Trailer [YouTube]\nThe 7th Guest [GoG]\n09. Helmikuuta 2012\tUutisen linkit\nFanien rahoittamaa seikkailua Double Finelta\nMuun muassa Psychonautsista ja Day of the Tentaclesta tunnetun Tim Schaferin luotsaama Double Fine on saanut kerättyä tarvittavan rahoituksen tulevalle seikkailupeliprojektilleen. Yksityisten ihmisten lahjoituksiin nojaava projekti tarvitsi toteutuakseen $400000, mutta rahaa on kertynyt alle vuorokaudessa jo yli $800000. Summa tullee paisumaan entisestään, sillä lahjoituksia otetaan vastaan vielä 33 päivän ajan Kickstarter-lahjoituspalvelun kautta.\nPelistä tiedetään sen verran, että se kulkee työnimellä Double Fine Adventure ja, että se tulee olemaan klassinen "osoita ja klikkaa"-seikkailu. Pelin teosta on määrä tehdä myös dokumenttielokuva.\nKeräys tuotti vuorokaudessa yli miljoona dollaria ja summa kasvaa edelleen. Ajantasainen luku löytyy alla olevan linkin takaa.\nMortal Kombat Arcade Kollection viimein myös PC:lle\nWarner Bros. Interactiven omistuksessa tätä nykyä oleva Mortal Kombat on kerennyt saavuttaa jo varsin miehekkään iän, mutta silti pelisarja porskuttaa yhä vain. Uusimpaa tuotantoa ovat uudelleenjulkaisun nähneet alkuperäiset 2D-Mortal Kombatit, joihin on lisätty mukaan nettipeli, sekä hieman erilaisia grafiikkasuodattimia pikseleitä pehmentämään.\nMortal Kombat-pelisarjan kolme ensimmäistä peliä (Mortal Kombat, Mortal Kombat 2 and Ultimate Mortal Kombat 3) sisältävä Mortal Kombat Arcade Kollection julkaistiin ensin ladattavana versiona viime vuoden lopulla Xboxille ja PS3:lle ja nyt, pidemmän odottamisen jälkeen kokoelma on saapunut myös PC:lle, niin ikään ladattavana julkaisuna, jonka voi hankkia vaikkapa Steamista 7.99 euron hintaan.\nArvostelumme kokoelman Xbox-versiosta voi lukea täällä: http://www.gamereality.org/arvostelut/xbox360/mortal-kombat-arcade-kolle...\n07. Helmikuuta 2012\tUutisen linkit\nMortal Kombat Arcade Kollection arvostelu (Xbox)\nAlan Waken PC-version julkaisupäivä selvisi\nAlan Waken pitkään ja hartaasti odotettu PC-versio julkaistaan Steamissa 16.2. - vain reilun parin viikon päästä. Hintaa pelille tulee DLC-paketteineen $30, mikä kääntynee vanhalla mantereella suurin piirtein samanlaiseksi läjäksi euroja.\nDLC-pakettien ja parantuneen grafiikan ohella PC-versiosta löytyy mm. tuki usealle monitorille, 4:3, 16:9 ja 16:10 kuvasuhteille sekä stereoskooppiselle 3D:lle.\n02. Helmikuuta 2012\tKirjoittaja\nPC-pelien alennusmyynnit Originissa\nEA:n digitaalinen PC-pelien latauspalvelu Origin on käynnistänyt alennusmyynnit. EA tarjoaa nyt useita pelejä oman Origininsa kautta paljon halvemmalla kuin normaalisti. Alennuksessa ovat muun muassa pelit Dead Space 1 ja 2, Mass Effect 1 ja 2, Battlefield 3 sekä Dragon Age II.\nAlla pelien alehinnastoa:\nDead Space 1 - 2,97€\nDead Space 2 - 9,95€\nMass Effect 1 - 4,47€\nMass Effect 2 - 12,45€\nBattlefield 3 - 29,90€ (ei sis. Back To Karkand laajennuspakettia)\nDragon Age II - 9,95€\nMirror's Edge - 4,95€\nTarjolla on myös muita pelejä alehinnoin, joten kiinnostuneiden kannattaa suunnata tänne:\n31. Tammikuuta 2012\tUutisen linkit\nGotham City Impostorsin julkinen beta alkoi (*päivitetty)\nWarner Bros. Interactive Entertainment ilmoitti, että se on aloittanut julkisen betatestauksen Gotham City Impostors-peliään varten, joka ilmestyy ladattavana pelinä sekä Xboxin markkinapaikalle, kuin myös PS3:n PSN-verkkoon. Vaikka peli ilmestyy myös PC:lle, ei julkista betaa jostain syystä ole kyseiselle alustalle tarjolla.\nNe, jotka ovat kiinnostuneita liittymään Playstation 3:n betaan voivat yksinkertaisesti ladata pelin PSN-verkosta ja ne jotka taasen ovat kiinnostuneita kokeilemaan peliä Xboxilla, voivat suunnata seuraavaan osoitteeseen rekisteröitymään: https://www.gothamcityimpostors.com/beta/\nGotham City Impostors on kahdelletoista yhtäaikaiselle pelaajalle suunniteltu nettiräiskintäpeli, jossa valejokerit ja valebatmanit ottavat toisistaan mittaa pienikokoisilla kartoilla hieman Call Of Duty-pelien tapaan, mutta erikoisemmin asein ja vempaimin varustettuina.\nMietteitämme tammikuun alussa vilkaisemastamme Xbox-version suljetusta betasta voit lukea täältä: http://www.gamereality.org/content/gotham-city-impostors-betatesti\nPelin virallisen julkaisun piti alunperin tapahtua 10. päivä ensi kuuta, mutta julkaisua lykättiin, eikä uutta päivämäärää ole kerrottu. Pelin hinnastakaan ei vielä ole tietoa.\n*Uutispäivitys: Warner Bros. Interactive ilmoitti tänään (1.2.2012), että Gotham City Impostorsin julkaisuaikataulu on viimein varmistunut. Peli ilmestyy ensin PC:lle, 7. päivä kuluvaa kuuta ja heti seuraavana päivänä ladattavaksi Xbox Liven markkinapaikalle, sekä PS3:n PSN-verkkoon. Toisin sanoen pelin julkaisu on jo aivan ovella.\n27. Tammikuuta 2012\tUutisen linkit\nGotham City Impostorsin julkinen beta (Xbox)\nMietteitämme Gotham City Impostorsin suljetusta betasta\nNeo Geosta tulossa käsikonsoli?\nJapanilaisen peliblogin, Famicom Plazan, mukaan SNK Playmore olisi julkaisemassa kannettavaa versiota klassisesta Neo Geo -kolikkopelialustastaan. Hieman iPhonea kookkaammassa laitteessa olisi 4,3" LCD-näyttö, 2 gigatavua sisäänrakennettua muistia sekä paikka SD-muistikortille. Laitteesta huhutaan löytyvän esiasennettuna jopa 20 peliä, joita voi pelata myös englanniksi. Lista näyttää seuraavalta:\nWorld Heroes, Ultimate 11, Top Player's Golf, Sengoku, Nam-1975, Mutation Nation, Last Resort, King of Monsters, Frenzy, Cyber-Lip, Fatal Fury Special, The Art of Fighting, Super Sidekicks, League Bowling, Metal Slug, Magical Lord, Baseball Stars Professional, Samurai Shodown, The King of Fighters '94, sekä Fatal Fury.\nSNK ei ole vahvistanut omilla sivuillaan laitteen olemassaoloa tai julkaisua, joten kyse on toistaiseksi huhusta tai vuodosta.\nLäntiselle maailmalle asiasta uutisoi ensimmäisenä pelisivu Kotaku.\nHerää vain yksi kysymys: saako tähän loputkin Metal Slugit?\nThe Return of The Neo Geo [Kotaku]\nネオジオポケット2か!?ネオジオ携帯機発表 [Famicom Plaza]\n25. Tammikuuta 2012\tUutisen linkit\nXbox LIVE Arcade House Party helmikuussa\nOudosti nimetty Xbox LIVE Arcade House Party saapuu Xboxin markkinapaikalle helmikuussa. Mikä tämä kyseinen juttu on? Nimen alle kätkeytyy neljä peräkkäin julkaistavaa Xbox Livestä ladattavaa pelijulkaisua, joista mielenkiintoisimpia tapauksia eittämättä ovat suomalaisen Alan Wake -survival-horrorpelin spin off, Alan Wake's American Nightmare, sekä todella pitkään työn alla ollut kauhupeli, Ubisoftin I Am Alive. Helmikuun 15. päivästä lähtien Xbox LIVE Arcadessa julkaistaan joka keskiviikko uusi ladattava hittipeli aina maaliskuun 7. päivään saakka.\nXbox LIVE Arcade House Partyn kaksi muuta pelijulkaisua ovat EA:n Warp sekä THQ:n Nexuiz. Warp on ylhäältäpäin kuvattu toimintapeli, jossa liikutellaan avaruuden muukalaista, kun taas Nexuiz on areenapohjainen FPS-räiskintä, jossa uhmataan fysiikan lakeja.\nAlla pelien julkaisujärjestys, sekä niiden hinnat:\n15. helmikuuta | 800 Microsoft pistettä\nAlan Wake's American Nightmare (Microsoft Studios)\n22. helmikuuta | 1200 Microsoft pistettä Nexuiz (THQ)\n29. helmikuuta | 800 Microsoft pistettä\n7. maaliskuuta | 1200 Microsoft pistettä\nJos hommaat kaikki neljä peliä, lahjoittaa Microsoft Live-tilillesi 800 Microsoft pistettä.\nPeleistä - ainakin trailereiden perusteella - mielenkiintoisimmilta allekirjoittaneen mielestä vaikuttivat Alan Wake's American Nightmare sekä I Am Alive.\n24. Tammikuuta 2012\tUutisen linkit\nAlan Wake's American Nightmare traileri\nI Am Alive traileri\nGTA III ja Vice City matkalla PS3:lle\nPelisivusto Siliconera uutisoi amerikkalaisen ikärajajärjestön, ESBR:n, antaneen luokituksensa Grand Theft Auto III:n ja Grand Theft Auto - Vice Cityn PlayStation 3 -versioille. Pelien on määrä tulla PSN-verkkokaupasta imuroitaviksi "PS2 Classics" -julkaisuiksi, mutta milloin - sitä ei tarina kerro. Toistaiseksi ei ole myöskään tietoa, ilmestyvätkö pelit alkuperäiskuosissa vaiko teräväpiirtoversioina.\nSormet ristiin pikaisen julkaisun ja remasteroinnin puolesta.\nGrand Theft Auto III & Vice City Coming To PSN As PS2 Classics\n23. Tammikuuta 2012\tUutisen linkit\nResident Evil 6:n traileri ja julkaisupäivä\nSelviytymiskauhun pioneerina ja camp-legendana tunnettu Resident Evil saa kuudennen virallisen osansa 20.11.2012. Pääosissa häärivät ensimmäistä kertaa samaan peliin mahtuneet suosikkihahmot, Leon Kennedy ja Chris Redfield.\nToiminnantäyteinen traileri löytyy YouTubesta. Mukaan mahdutetut kliseet ja videolla välähtävä zombie-presidentti antavat ymmärtää, ettei pelisarja ole saanut vieläkään ihan täysipäisiä käsikirjoittajia. Hyvä juttu ainakin meille Resident Evil 4:n ystäville.\n20. Tammikuuta 2012\tUutisen linkit\nSyndicate saapui gog.comiin\nAlunperin vuonna 1993 julkaistu taktinen, yläviistosta kuvattu toimintapeli Syndicate on tänään liittynyt Good Old Games-sivuston kattavan pelivalikoiman joukkoon. Electronic Artsin julkaisema ja EA:n sisuksiin 90-luvun lopulla sulautetun Bullfrogin kehittämän kyseisen pelin ilmestyminen gog.comiin juuri nyt ei liene täysin sattumaa. EA on kehittelemässä upouutta Syndicate-nimeä käyttävää räiskintäpeliä, jossa on erittäin löyhästi sama idea kuin alkuperäisessäkin Syndicate-pelissä. Uuden Syndicaten olisi tarkoitus ilmestyä ensi kuun lopulla PC:lle ja konsoleille. Niille, jotka eivät tiedä, on Good Old Games suosiota klasikkopelien ystävien keskuudessa saavuttanut sivusto, joka pitää sisällään lukuisia, ja lukuisia "menneiden aikojen" pelejä uudelleenjulkaistuna ja päivitettyinä muotoon, jotta ne toimisivat uusimmilla koneilla sekä uusimmilla käyttöjärjestelmillä.\nKäyttäjätilin luomisen jälkeen pelejä voi ostaa pienellä rahalla (vaihdellen kuudesta dollarista kymmeneen dollariin), joten kynnys lähteä kokeilemaan oman nuoruuden pelejä ei ole kovin suuri. Kun haluttu peli on maksuttu, saa sen ladata suoraan gog.comin serveriltä ja vaikka peli katoaisi kovalevyltä, saa sen ladata uudelleen niin monta kertaa kuin haluaa oman käyttäjätilinsä kautta. Kyseinen palvelu toimii siis hyvin pitkälti samaan tapaan, kuin esimerkiksi Valven Steam.\nItse uutisemme pelissä, eli Syndicatessa pelaaja omaksui häikäilemättömän suurkorporaation managerin roolin, jonka tarkoituksena oli nelihenkistä cyborgijoukkoansa käskyttämällä viedä nämä tehokkaat sotakoneet tuhoamaan, soluttautumaan, tutkimaan paikkoja sekä kaappaamaan ihmisiä omiin tarkoituksiinsa. Pelissä vihollisina olivat muut kilpailevat korporaatiot (syndikaatit), jotka kaikki -- pelaaja mukaanlukien -- taistelivat keskenään maailmanherruudesta. Peli oli aikanaan varsin kiitelty sen pelattavuudesta, mutta huomattavaa julkisuutta mediassa aiheutti myös sen siihen aikaan ennennäkemätön väkivalta (ennen kuin Doom lopulta räjäytti käsitteen "peliväkivalta" jo heti seuraavana vuonna). Syndicate on klasikko, joka jokaisen himopelaajan tulisi kokea. Uudesta Syndicate-pelistä sen sijaan tuskin on (ainakaan siitä tihkuneiden uutisten ja videoiden perusteella) kunnioittamaan alkuperäistä turhan paljoa, pelin muistuttaessa enemmän Deus Ex-pelisarjaa, kuin sitä alkuperäistä konseptiaan.\nAllekirjoittanut jää henkilökohtaisesti hartaasti odottelemaan gog.comiin mahdollisesti ilmestyvän vanhan Syndicaten jatko-osaa, Syndicate Warsia. Sillä välin, taidanpa kokeilla miltä vuosi 1993 maistuu... Mikäli klassikkopelin kokeileminen kiinnostaa, löytyy linkki Syndicateen tästä: http://www.gog.com/en/gamecard/syndicate\n19. Tammikuuta 2012\tUutisen linkit\nMax Payne 3:n julkaisuaikataulu selvisi\nRockstar Gamesin pelien maahantuoja, 3H Distribution tietää kertoa, että Max Payne 3-pelin uusi julkaisuaikataulu on varmistunut.\nSuomalaisen Remedyn aikanaan kunnolla pinnalle nostanut (Death Rallyn jälkeen) ensimmäinen Max Payne oli kova pelitapaus ilmestymisvuonnaan 2001 ja samalla myös oli osaltaan vaikuttamassa siihen miten monia 3rd person räiskintäpelejä sen jälkeen pelattiin (muun muassa upea, pelin hidastava bullet time -efekti). Huono peli ei ollut kakkonenkaan, mutta samoilla linjoilla jatkaneen Max Payne 2:n jälkeen Remedy halusi siirtyä eteenpäin ja myi lisenssin Rockstar Gamesille. Lopppu onkin sitten historiaa ja nyt olemme lähestymässä Max Payne 3:n julkaisua, siinä missä Remedy sen sijaan valmistautuu julkaisemaan Max Paynen jälkeen luomaansa peliin, Alan Wakeen, tavalla tai toisella kytkeytyvän Xbox Live arcade-pelin, Alan Wake's American Nightmaren.\nRemedyllä ei siis ole Max Payne 3:n kanssa mitään tekemistä, joten nähtäväksi jää kuinka uskollinen sarjan kolmas osa on kahdelle aiemmalle. Yksi asia on ainakin varmaa: harva Rockstar Gamesin julkaisu on pelinä ollut pelikelvotonta kuraa. Max Payne 3:ssa pelin nimikkosankari (tai antisankari) ei enää ole lainkaan poliisi ja yrittää haudata ikävän veristä ja traumaattista menneisyyttään Etelä-Amerikassa yhdessä pilleriaddiktionsa kanssa (söi liikaa painkillereitä edellisissä peleissä?) Pelisarjan kuuluisimmat erikoisefektit Bullet Time ja Shootdodge tekevät myös kolmosessa paluun, joten mistään filosofisesta yksinpohdiskelusta ja vieroitusklinikalla ravaamisesta tuskin on tässä pelissä kyse.\nAlunperin maaliskuun julkaisusaumaan tähdännyt Max Payne 3 julkaistaankin Xboxille ja Playstation 3:lle nyt 18.5 alkanutta vuotta ja myöhemmin myös PC:lle, mutta vasta 1. päivä kesäkuuta. Jälleen valitettavasti näyttäisi siltä, että PC-pelaajia sorsitaan julkaisemalla (PC:llä alkunsa saanut) pelisarja reilusti myöhemmin kuin konsoleille. Ennakkovaraajille tarkoitettu Max Payne 3 Limited Edition pitää sisällään ylimääräisenä bonuksena yhden moninpelikartan (talvinen hautausmaa), jonka todennnäköisesti muut saavat halutessaan ostaa DLC-sisältönä erikseen.\n18. Tammikuuta 2012\tUutisen linkit\nMax Payne arvostelumme\nSuomen virallinen myydyimpien pelien lista (viikot 1-2)\nFIGMA ry:n uusin pelilista (viikoilta 1-2) on jälleen ilmestynyt ja kaikkien pelialustojen kokonaistulos näyttää seuraavalta:\n1\t(2)\tBattlefield 3\n2\t(1)\tCall of Duty: Modern Warfare 3\n3\t(4)\tThe Elder Scrolls V: Skyrim\n4\t(3)\tNHL 12\n5\t(8)\tFIFA 12\n6\t(7)\tNeed for Speed: The Run\n7\t(5)\tSingStar SuomiSuosikit\n8\t(6)\tStar Wars: The Old Republic\n9\t(RE)\tThe Sims 3: Lemmikit\n10\t(RE)\tGran Turismo 5\nViime kerrasta lista on muuttunut useamman pelin osalta, joskin vain muutaman pykälän. Paalupaikan itselleen Modern Warfare 3:lta on anastanut EA:n Battlefield 3, mutta siitä huolimatta juuri nämä kaksi peliä kamppailevat edelleen kärkipaikasta. Skyrim on noussut listalla pykälän verran ylöspäin, kun taas NHL 12 sekä Need for Speed: The Run ovat molemmat pudonnut yhden ja Star Wars: The Old Republic jopa kaksi pykälää alaspäin.\nPaluun listalle tekevät The Sims 3: Lemmikit Gran Turismo 5. Vaikka EA:n julkaisemista peleistä jopa kolme on pudonnut sijoituksissa alaspäin, on julkaisijalla kuitenki syytä hymyillä: jostain syystä EA:n julkaisemia pelejä listalla on kuusi kaikista kymmenestä.\n17. Tammikuuta 2012\tUutisen linkit\nLEGO Batman 2 tekeillä\nWarner Bros. Interactive ilmoitti aloittaneensa LEGO Batman 2 -pelin kehitystyön yhdessä erinäisistä LEGO-peleistään parhaiten tunnetun TT Gamesin kanssa. LEGO BATMAN 2: DC SUPER HEROES -pelissä pelaajat pääsevät jälleen kerran hyviksien, kuten Batmanin ja Robinin puolelle taistelemaan pahuutta vastaan: tällä kertaa tarkoituksena on estää Jokerin sekä Teräsmies -sarjakuvasta tunnetun Lex Luthorin yhteisjuonittelut.\nPelissä nähdään edellä mainittujen ohella lisäksi myös hahmot, kuten Teräsmies, Ihmenainen, sekä Vihreä Lyhty -- joista viimeksi mainittu nähtiin juuri hiljattain myös valkonkankaallakin ensimmäistä kertaa.\nLEGO BATMAN 2: DC SUPER HEROES pelistä ei vielä ole sen tarkempaa tietoa (kuten julkaisupäivää) tarjolla, mutta pelin sanotaan rakentuvan muiden LEGO-pelien tapaan yhteistyöpelaamisen sekä huumorin keskelle, joten tiedossa luulisi olevan melko samankaltaista hupia, kuin mitä aiemmat Batmanit, Indiana Jonesit ja Star Warsit ovat tarjonneet LEGO-käsittelynsä jälkeen.\nPelin on tarkoitus ilmestyä kaikille mahdollisille alustoille tämän vuoden kesällä.\n05. Tammikuuta 2012\tKirjoittaja\nSuomen virallinen myydyimpien pelien lista (viikot 51-52)\nFIGMA ry on jälleen kerran koonnut iloksemme TOP-10 listan Suomen myydyimmistä peleistä, vaihtuneen vuoden 2011 viikoilta 51-52.\n2 (3) Battlefield 3\n3 (4)\tNHL 12\n4 (2)\tThe Elder Scrolls V: Skyrim\n5 (5)\tSingStar SuomiSuosikit\n6 (6) Star Wars: The Old Republic\n7 (x) Need for Speed: The Run\n8 (7) FIFA 12\n9 (RE) Sports Champions\n10 (8) Uncharted 3: Drake's Deception Uutena tuttavuutena tuoreimmalle listalle on noussut EA:n Need for Speed: The Run siinä missä paluun listalle, sijalle yhdeksän tekee Sonyn PS3-peli Sports Champions. Jokseenkin yllätyksettömästi Modern Warfare 3 kamppailee edelleen paalupaikasta yhdessä Battlefield 3:n kanssa.\n03. Tammikuuta 2012\tKirjoittaja\nGame Reality uudistui\nSivustomme uudistui vuoden vaihteessa. Kehityspuolen taival on ollut äärimmäisen pitkä sivustomme visuaalisen sekä rakenteellisen muutoksen ollessa huomattavan tason parannus entisestä. Game Reality on pitkän ajanjakson jälkeen uudistautunut rankalla kädellä ja siinä sivussa muodostunut paljon helpommaksi lukea ja navigoida.\nTyösarka ei kuitenkaan aivan vielä ole täysin ohitse, sillä vielä on jäljellä uudesta tietokannasta puuttuvia vanhempia arvosteluitamme, joita lisäillään joka päivä hiljalleen, kokonaan uuden sisällön ohella.\nToivomme, että nautitte uudesta ulkoasusta sekä käytettävyydeltään lähes kokonaan uudistuneesta Game Realitysta paljon kuin olemme nauttineet sen saattamisesta maailmaan. Toivomme, että viihdytte Game Realityn tarjoaman sisällön parissa! :)\nTerveisin, Game Realityn ylläpito\n27. Joulukuuta 2010\tKirjoittaja\nNHL 11 sekä Sandberg Mini Touchpad Keyboard arvostelussa\nKatsastimme miltä vaikuttaa Sandbergin uusi mininäppäimistö, sekä EA:n pitkäikäisen lätkäpelisarjan tuorein painos.\n06. Marraskuuta 2010\tUutisen linkit\nNHL 11 -arvostelu\nSandberg näppäimistön arvostelu\nArvostelimme Capcomin jatko-osan neljän vuoden takaiselle Dead Rising pelille, sekä Square-Enixin uuden Kane & Lynch -pelin.\n06. Marraskuuta 2010\tKirjoittaja\nSandberg Hard Disk Cloner arvostelussa\nSandberg Hard Disk Cloner on kahdella SATA-liittimellä varusteltu kiintolevytelakka, jonka erikoisuus on kyky kloonata siihen kytkettyjä kiintolevyjä ilman, että sitä tarvitsee kytkeä tietokoneeseen...